**Michal Vrška, Kremnica**

**Začiatok**

Je streda 15. júna 1910 a David vstal ako vždy. S východom slnka. Bohužiaľ s východom slnka.

"Keby som mal záclony, tak ma slnko nebudí. Ach, ako ja zbožňujem tmu," pomyslel si a vstal z postele. Následne si umyl tvár a najedol sa. Sadol si do polorozpadnutého kresla a pozeral von oknom. Videl ako pred jeho domom zaparkovali tri policajné autá z ktorých vyskočili policajti: "Budú sa vypytovať hlúposti ako vždy," krútil hlavou.

"Otvorte dvere!" zaklopali a on im otvoril. Pred ním stáli traja policajti z miestneho okrsku.

"Ste David Brooks?"

"Prečo sa pýtate páni?"

"Pretože by mal bývať na tejto adrese," odpovedal jeden z nich.

"Takže mi tým naznačujete, že vám zas niekto zdrhol?"

"Áno," rázne mu odpovedal šéf hliadky.

V tom momente ako zaznela odpoveď, David pozrel na telefón, ktorý ležal neďaleko na stole. Rozbehol sa k nemu a neuveriteľne rýchlo vytočil štyri čísla 1, 9, 1, 0. Keď vytočil posledné, pozrel sa na šéfa miestnej hliadky a povedal: "Uhádli ste. Som to ja, David Brooks," z telefónneho slúchadla medzi časom začala pomaly vychádzať hmla, ktorá sa premenila na vzdušný vír. Brooks bez mihnutia oka skončil doň, ale v poslednej chvíli sa ho zachytili aj traja príslušníci hliadky a spolu s ním sa vyparili.

"Ach. Kam ma to zas prenieslo?! Škoda, že si zatiaľ nemôžem vymyslieť iný spôsob cestovania časom. Prečo som musel zodvihnúť ten telefón... a tá elektrika... A dnes je zo mňa cestovateľ v čase," rozčuľoval sa, "teraz zistiť, kde sa nachádzam. Respektíve v ktorom roku," vravel si v duchu, "vyzerá to tu čudne. Aha! Aké mám šťastie. Akurát ide niekto okolo," zastavil okoloidúceho a vďaka tomu zistil, že sa nachádza v roku 1875 v Hartforde v štáte Connecticut. Poďakoval za informácie, rozlúčil sa s ním a snažil sa nájsť miesto, kde by sa mohol najesť. Zrazu sa ozval nejaký šepot.

"Chlapče, chlapče, poď sem. Prosím ťa," David sa snažil prísť na to odkiaľ ide ten šepot. Obzeral sa všade možne a podarilo sa mu to! Hore na streche jedného z domov zbadal mladé dievča.

"Kto si?" prihovoril sa jej. Dievčina zoskočila zo strechy a podišla k nemu.

"Som Ruby. Ako sa voláš?"

"Som David. Máš veľmi pekné meno, Ruby."

"Ďakujem za kompliment," pousmiala sa, "odkiaľ si? V živote som ťa tu nevidela."

"Som z ďaleka."

"Z ďaleka? To mi príde ako široký pojem."

"Viem Ruby, viac ti zatiaľ nemôžem povedať."

"Ty si mi tajnostkár," zasmiala sa, "a smiem vedieť aspoň kvôli čomu si tu?"

"Som tu preto, aby som dal veci do poriadku."

"Chápem," odvetila.

"Môžem sa ťa na niečo opýtať?"

"Počúvam ťa David."

"Kde tu nájdem nocľah?"

"Poď, ukážem ti," volala ho za sebou.

"Okey. Ešte jedna vec ma zaujíma."

"Hovor David."

"Prečo si bola hore na tej streche?"

"Rada sa pozerám na ľudí z hora, pretože som dosť nízka."

"Máš pravdu. Si o hlavu menšia ako ja. Takže sa ani nečudujem."

"Všetko?"

"Áno."

"Môžeme ísť," Ruby ho viedla na miesto, kde prenocuje.

"Sme tu!"

"Čo je to?" spýtal sa so znechuteným výrazom v tvári.

"Tu bývam," odpovedala mu.

"Neverím. To si zo mňa len uťahuješ, že?" zmrznutý výraz jej tváre hovoril za všetko, "aha, už chápem. Ako dlho tu už bývaš?"

"Presne netuším. Ako hovorievam... Odjakživa! Okien sa radšej nechytaj."

"Prečo?"

"Nedajú sa otvoriť. Skúšala som to. Takže ak chcem čerstvý vzduch, musím sa ísť nadýchať von."

"Tak to máš na nič," skonštatoval.

"Čo už. Koniec koncov musím uznať, že toto bývanie má aj svoje výhodu."

"Podľa mňa to, že bývaš sama."

"Trafil si sa!" odrazu sa ozvali nejaké kroky.

"Teraz si vravela, že tu bývaš sama."

"Veď áno."

"Tak prečo počujem kroky?"

"A ja viem? Ale ide to z hora," pomaly vyšli na druhé poschodie, kde sa nachádzala jej izba. Na chvíľku sa zastavili a započúvali sa, "už viem odkiaľ ide ten zvuk! Z mojej izby!" keď vstúpili dnu, preletel okolo ich hláv šíp.

"Čo sa to deje?"

"Neviem ti povedať David," o chvíľu na to už pred nimi stáli piati ozbrojení muži, "odkiaľ ste sa tu zobrali? A kto ste?" prekvapila sa Ruby.

"To nech ti vysvetlí on."

"Ale chlapci nebuďme hneď k sebe zlí."

"To mal byť pokus o vtip?" povedal jeden z prenasledovateľov.

"Už si niekedy skákala z okna?" David sa pousmial a otočil sa smerom k Ruby.

"Ešte nie."

"Okey, tak budeš mať premiéru," silou mocou vydrapil jedno z okien, chytil ju za ruku a spoločne vyskočili. Nakoľko nebolo až tak vysoko, rýchlo sa oprášili a utekali ďalej. Došli na roh ulice, kde sa ukryli.

"To bolo o vlas," vyfúkol si, "lenže čo teraz?" zamyslene dodal.

Nečakané starosti

Keď si už myslel, že na nič nepríde stal sa zázrak. Všimol si voz, ktorý prechádzal okolo nich.

"Hej!"

"Čo je?"

"Ten voz. Vyskočme naň!"

"Ako povieš Dave," vyskočili na voz a práve to im pomohlo. Nakoľko šiel opačným smerom ako ich prenasledovatelia. Hneď ako zastavil, zoskočili z neho a vybrali sa na trhovisko. Toto trhovisko ale nebolo obyčajné. Bol to stan veľký červený stan, v ktorom sa nachádzali rôzne veci pre cestovateľov v čase. Napríklad hodinky, ktoré umožňovali zastavovať čas, čarovné klobúky, palice a či vzácne drahokamy.

"Pozri, Ruby!"

"Kam?"

"Tam. Na tie zamatové šaty."

"Vidím ich. A čo s nimi?"

"Nemala by si o ne záujem?"

"No, chcela by som vedieť ako ich chceš kúpiť? Či máš pri sebe peniaze?"

"Peniaze priamo nemám, ale viem ako sa k nim dostať."

"Som zvedavá."

"Počkaj. Uvidíš," David sa nenápadne zasmial a vybral si to rovno k šatám. Pri šatách stála osoba, ktorá vyzerala ako by bola ich predajcom. Prihovoril sa jej. "Môžem sa spýtať koľko stoja tieto šaty?"

"Pre Vás mladý muž aj nič."

"Akože nič?" zarazil sa.

"Darujem Vám ich. Všimla som si, že slečna, ktorá je tu s Vami bola nimi očarená. Dobre si myslím? Aspoň tak vyzerala."

"Áno, máte pravdu," šaty zabalila úhľadne do škatule a podala mu ju. Poďakoval sa a doniesol ich Ruby.

"Pozri, čo som pre teba zohnal!"

"To sú tie šaty?"

"Otvor a zistíš," otvorila škatuľu a zostala v nemom úžase.

"Wau! To naozaj?"

"Nie. Zo srandy. Samozrejme, že sú pre teba."

"Veľmi pekne ti ďakujem."

"Niet zač."

"Koľko stáli?"

"Dostal som ich zadarmo."

"Jasne. To ti verím," ironicky poznamenala.

"Dala mi ich tam tá žena," David sa otočil aby jej ukázal ktorá to bola, ale tá žena tam už nebola.

"Nikoho tam nevidím."

"Ruby, ale fakt tam bola."

"Okey, okey, nejdem sa s tebou hádať."

"Um, dobre," ako odchádzali David sa ešte raz obhliadol či náhodou, ale nebola tam.

"Čo teraz vymyslíme?"

"Neviem ti povedať Ruby," zrazu započuli plač.

"Počuješ?"

"Myslíš ten plač?"

"Áno David, ten plač," prekrútila očami.

"Lenže odkiaľ ide?"

"Podľa mňa z tam tej húštiny."

"Tak sa tam poďme pozrieť slečna," podišli bližšie. Jemne odhrnuli konáre a práve medzi nimi sa nachádzalo bábo! opatrne ho z nej vybral.

"Jé! Aké je zlaté! Môžem?"

"Samozrejme Ruby."

"Inak chceš vedieť či to je chlapček alebo dievčatko?"

"Počúvam," jemne z bábätka odhrnula perinku, v ktorej bolo zabalené a hneď to vedela.

"Čo si zistila?"

"Je to dievčatko."

"Aha. A ako ju budeme volať?"

"Ak chceš, môžeš navrhnúť meno."

"Dal by som jej meno Aria."

"Pekné meno."

"Podľa teba môže byť?"

"Uhm," pousmiala sa na neho.

"Teraz by bolo celkom dobré zistiť či má rodičov," navrhol Dave.

"Ale dovtedy sa budeme musieť postarať o ňu my."

"Budiš Ruby," povedal nie dvakrát nadšene.

U Davida "doma"

Brooks rozmýšľal ako si v tejto situácii poradiť: "Ach, celé je to na dve veci. To malé nemôže ostať len tak. A my tiež nie."

"Čo si tam rozprávaš?"

"Uvažujem nad tým, kde a ako nájdeme nejaké ubytovanie."

"To je správne zmýšľanie, ale bolo by vhodné keby si ho pretavil do praktickej podoby, pretože len uvažovanie nám strechu nad hlavou nezabezpečí."

"Dobre, nebuď zas taká prudká Ruby. Rozumiem, že máme teraz viac starostí."

"Presne tak," povýšenecky pozrela.

"To, že na mňa takto pozeráš nič nevyrieši. Práve naopak. Ešte ma to naštve."

"Tak už konečne niečo vymysli."

"Dobre, keď chceš aby som niečo vymyslel, tak vymyslím," odrazu sa rozbehol preč.

"Preboha, čo to robí ten blázon? Prečo sa rozbehol preč?! Kam tým smeruje?" pýtala sa sama seba, "nechám sa prekvapiť," vrátil sa približne za pol hodinu.

"Prečo si zrazu odišiel? Na čo to bolo dobré?" rozhorčene sa ho opýtala.

"Na to aby som nám našiel miesto, kde prenocujeme. Spokojná?"

"Ak som správne pochopila, podarilo sa ti to."

"Myslím si, že áno."

"To je super. Ale definitívne budem spokojná až vtedy, keď nás tam dovedieš a bude to mať zmysel."

"V poriadku," zobral si malú do náruče a spoločne sa všetci traja vydali na cestu. Cesta bola celkom zdĺhavá, ale podarilo sa im doraziť na to miesto.

"Voilà, sme tu!"

"Žartuješ David?"

"Nežartujem. Veď to tu vyzerá útulne."

"Túto budovu, čo je pomaly pred zrútením voláš útulnou? Čo si sa s koňom zrazil, alebo s niečím iným?" zdesene sa pozrela.

"Verím ti, že to zvonku vyzerá na nič, ale možno sa ti to bude páčiť, keď vkročíš dnu."

"Ty vieš."

"Tak poďme," volal ju za sebou. Len čo vstúpili dnu, Ruby ostala milo prekvapená.

"S týmto som nerátala. To je paráda!" niet sa čomu diviť, že takto zareagovala. Steny budovy boli na novo vymaľované, bol tam výťah, žiadny prach na chodbách, úplne nové koberce modrej farby, nádherné obrovské zlaté lustre, neuveriteľne veľké okná a takisto aj dvere z nádherného javorového dreva.

"Chceš vedieť, ktoré dvere vedú do tvojej izby? Respektíve do vašej."

"Veľmi rada," David spravil pár krokov až zastavil pri načerveno natretých dverách so zlatým rámom.

"Nech sa páči," otvoril dvere na izbe a tam čakalo ďalšie prekvapenie.

"Neverím vlastným očiam. Kedy si to stihol takto zariadiť?"

"Myslíš výbavu?"

"Áno. Ako si sa dopracoval k tej postieľke z mahagónového dreva? To ma najviac zaujíma."

"To je teraz jedno. Hlavne, že je. Či?"

"Máš pravdu, ale aj tak ma to zaujíma," David Brooks síce prevrátil oči, ale nakoniec uvážil, že jej to povie.

"Pamätáš si, keď som vtedy zmizol?"

"Pamätám."

"Tak to je jeden z tých dôvodov."

"Stále mi to nejde do hlavy. Chceš povedať, že túto izbu si urobil lusknutím prstov?"

"Dajme tomu, že hej."

"Rozprávaš ako keby si sa nevedel vyjadrovať."

"Dobre. Tak inak. Viem čarovať a cestovať v čase."

"Hah... si veľmi vtipný."

"Chápem ťa. Nečudujem sa ti, že mi neveríš."

"Tak tomu ver, že ti neverím."

"V poriadku. Chceš aby som ti to predviedol?" pozrel sa na ňu.

"Čo teraz?"

"To, že viem čarovať."

"Keď nedbáš, tak v poriadku."

"Čo by si chcela aby som ti vyčaroval?"

"Tie šaty."

"Ty si si ich tam zabudla?"

"Áno," zatvárila sa previnilo.

"V poriadku," podišiel k oknu, pozrel sa von a luskol. Za ním sa ako inak zjavili šaty, ktoré si zabudla.

"Ty si blázon!" smiala sa a zároveň neverila vlastným očiam.

"Niekto musí byť," sucho odvetil.

"Ach, si vtipný. Mimochodom začínam byť unavená."

"Ako povieš," znova luskol a zjavila sa posteľ.

"Aké nečakané!" ironicky poznamenala.

"Už toľko nehovor."

"Máš pravdu," ešte predtým ako zaspala, uložila malú Ariu postieľky. Dala jej dobrú noc a pobrala sa spať. David ešte skontroloval zvyšné miestnosti či je všetko v poriadku a tiež si šiel ľahnúť. Trochu ešte premýšľal nad tým čo ďalej, a po chvíli zaspal i on.

Nechcený spoločník

Ráno ako prvá vstala Ruby.

"Hm, kde by som našla nejaké jedlo," zamýšľala sa. Prehľadala viacero miestností, ale ani v jednej nenašla to čo chcela. Keď si už nevedela rady sa na jej šťastie práve prebudil Brooks, "David?"

"Áno, Ruby."

"Kde nájdem nejaké jedlo?"

"Dobrá otázka. Viem ti s tým pomôcť."

"To som rada," Dave sa poobzeral okolo seba, pretože hľadal voľné miesto.

"Čo teraz robíš?"

"Počkaj chvíľu," uprel zrak na voľné miesto a div sa svetu... stolček prestri sa.

"Zas tie tvoje čary," pousmiala sa.

"No a čo. Nie si náhodou hladná?"

"Som."

"Ponúkni sa," na stole bol chlieb s maslom a čistá voda.

"Na to, že vieš čarovať by som čakala viac."

"V poriadku, ale zatiaľ sa musíš uskromniť aj s týmto."

"Beriem," netrvalo ani päť minút a už tam nič nezostalo.

"Ty si nejaká rýchla," smial sa.

"Prepáč, že som ti nič nenechala, ale bola som už veľmi hladná."

"Mne to nevadí. Ja hladný nie som. Počuješ to mrnkanie?"

"Hej, hej, idem sa pozrieť čo sa deje," Ruby sa vrátila naspäť do izby aby zistila čo sa deje. V postieľke našla plakať Ariu.

"Čo sa deje? A! Už to cítim. David! Prosím, príď sem!"

"Fuj, čo je to za smrad?"

"Tri krát hádaj."

"Takže potrebovala by si plienky."

"Uhádol si," opäť luskol a boli plienky.

"Vďaka."

"Kam sa poberáš?"

"Len tak. Prehliadnuť si okolie."

"Ako povieš," zatiaľ, čo Ruby prebaľovala Ariu, on pred domom kontroloval či ich náhodou niekto nešpehuje. Rozhliadal sa vľavo vpravo, ale nikoho nevidel. Vo chvíli, keď si už myslel, že je všetko v poriadku, neďaleko započul obrovský rachot. Nedalo mu to a šiel sa pozrieť čo sa stalo. Len čo tam prišiel, uvedomil si, že spravil chybu: "To ti nevyšlo. Načo si sa sem trepal. Určite ťa dostanú," vravel si v duchu. Približne sto metrov od neho stáli jeho prenasledovatelia, mal šťastie, že ho nevideli. Podarilo sa mu ukryť za stenu jedného z domov, "otázkou je čo sa stane, keby že tam nabehnem a pokúsim sa ich zabiť. To by ma asi vyšlo draho. Mňa skôr trápi to, že prečo ma naháňajú. Aký majú na to dôvod," zamýšľal sa. Popritom ako sa vracal domov ho zastavila žobráčka.

"Mladý muž, prosím, pomôžte. Pár centíkov nemáte?"

"Pardon, ale nemám."

"Čo už," mykla plecom.

Keď už bol skoro doma, zrazu zbadal tú istú žobráčku ako tam postáva.

"Čo tu chceš?! Vypadni!"

"Aj by som vypadla pán Brooks, ale niečo by som ešte rada spravila."

"Odkiaľ poznáš moje meno?" prekvapene sa jej spýtal a ona si sňala si kapucňu z hlavy.

"Amethyst, si to ty?"

"Nie, to je môj duch."

"Veľmi vtipné," odvetil absolútne znudene, "chceš odo mňa niečo?"

"Chcem ti pomôcť."

"Uhm. Zaujímavé. Neuveriteľne."

"Vážne. Nerobím si teraz z teba srandu. Viem ako sa môžeš zbaviť svojich prenasledovateľov."

"Ako?"

"Nechcem sa o tom baviť tu na ulici."

"V poriadku. Tak pre tento raz nech to čert zoberie, i keď sa mi veľmi nechce, ale beriem ťa za svoju spoločníčku."

"Ďakujem ti."

"Neďakuj. Poď radšej dnu," spoločne sa pobrali k nemu domov.

Na úteku

"Otvor prosím," zaklopal na dvere. Ruby im otvorila a zároveň ostala prekvapená, že čo sa deje.

"Kto je to? O čo ide?"

"Pokoj. Spomaľ. Brzdi. Radšej by si nás mohla pustiť dnu aby som ti to všetko po poriadku vysvetlil."

"Budiš," povedala so znechuteným výrazom v tvári. Vstúpili do jednej z miestností v ktorej bol len stôl a stoličky.

"Amethyst, prosím sadni si."

"Ako povieš David."

"Som veľmi zvedavá o čo tu ide."

"Takže Ruby, ide tu o to, že ju poznám odjakživa. Ale problém je v tom, že až tak veľmi som ju nemusel."

"Prečo?"

"Pretože ma kedysi udala a ja som kvôli tomu skončil za mrežami."

"Správne si spomínaš."

"Vidím, že sa zas robíš múdrou," Amethyst len prevrátila očami,

"Teraz hráš nedotknuteľnú?"

"Prosím ťa čo zas trepeš. Jednoducho si si to zaslúžil."

"Za to, že som ťa nechcel?"

"Vy ste spolu niečo mali?!" vyzvedala Ruby.

"Mali i nemali. Lepšie povedané trvalo to asi mesiac a aj to sme možno stretli štyri krát, " odvetili.

"Aha. A pusa bola?"

"Hej, bola," ozvala sa.

"Prepáč, že ťa preruším Ruby, ale mám závažnú otázku."

"Počúvam."

"Teraz nie na teba. Amethyst Velazquez ako si sa sem dostala?"

"To je jedno."

"Kdeže. Ani náhodou."

"Vieš sám, že poznám tvoj systém cestovania v čase. Ale neprišla som sem ním."

"Tak ako si sa sem dostala?" Amethyst sa už nadychovala k odpovedi, keď v tom niekto vyrazil dvere.

"Kde je?!"

"Kto?" opýtala sa Ruby.

"David Brooks."

"Čo ja viem. Netuším o kom hovoríte. Prisahám. A Vy ste čo zač?"

"Polícia. Stačí?" ozval sa jeden z nich.

"Vyzeráte čudne. Ak ste policajti, tak sa niečím preukážte," a tak jej jeden z nich ukázal odznak.

"Dobre. Verím..." pomedzi to čo ich zabávala sa David a Ruby vyparili preč.

"Pane, všetko sme prehľadali, ale nikde nie sú."

"V poriadku. Máš šťastie a oni tiež. chlapi, poďme preč!" predsa len to tam ešte raz prehľadali, ale aj tak nikoho nenašli. Potom už naozaj odišli.

"Fuj!" vydýchla si. Kde sú? Kam sa podeli?" Velazquez rovnako ako oni prehľadala celú bytovku, ale nič z toho. Vrátila sa naspäť. Sadla si za stôl a sedela. Zrazu jej do oka padol papierik, ktorý bol založený pod nohou stolíka. Zodvihla ho a otvorila. Bolo tam napísané Winnipeg, 1900, "takže Kanada. Ach... to je šťastie..." neveriacky krútila hlavou, "Milá Amethyst, jediné, čo ti teraz zostáva je ísť za nimi," vravela si v duchu. Nakoľko so sebou mala svoju tašku, tak vytiahla z nej knihu. Otvorila ju. Potom čo prešla rukou tesne nad stranami, objavili sa tam údaje z toho papierika, "takto sa mi to páči," medlila si ruky. Dotkla sa strany a razom sa vyparila aj so svojimi vecami.

"Bŕŕ! Tu je poriadne chladno," pozrela sa na oblohu a hneď vedela prečo, "super, sneží, to ma ukrutne potešilo. Ešte, že som si uvedomila kam idem a mám na sebe kabát. Lenže kde nájdem tých dvoch," hlboko sa zamýšľala. Znenazdajky v diaľke zbadala niečo čudné, nakoľko to bolo veľmi ďaleko, nevedela rozpoznať čo to je, vydala sa za tým, "kam sa to podelo? Alebo žeby som mala fatamorgánu? Pochybujem," po chvíli vystávania započula menší rachot. Išiel z neďalekého domu. Dvere boli pootvorené a tak si trúfla vkročiť dnu.

"Amethyst?" ozvalo sa z tmy.

"Kto si?" zľakla sa.

"Neboj sa, to som ja David," opatrne vyšiel z tmy.

"Kde je Ruby?" prekvapene sa ho spýtala.

"Uniesli ju."

V pasci

"Ako to, že uniesli?"

"Normálne."

"Buď konkrétnejší David."

"Človek sa síce sem už premiestnil, ale v momente, keď sme sa tu zjavili sa stalo niečo čudné."

"Čo?"

"Spoločne sme kráčali k tomuto domu a Ruby sa počas toho začala vyparovať až nakoniec úplne zmizla."

"To ti mám veriť?" smiala sa.

"Nemusíš, ale vidíš ju tu niekde?"

"Nie. Kde je potom malá?" David ukázal smerom k postieľke.

"Nevidím čo ukazuješ."

"Jáj, tma. Máš pravdu. Budiš svetlo," Brooks luskol.

"To je lepšie," pousmiala sa Amethyst.

"Jé, tu si Aria," podišla k postieľke a zobrala ju na ruky, "aká som šťastná, že ťa vidím! Otázkou je, že kde máš mamu? Keby si mi tak vedela odpovedať," pomyslela si.

"Viem, čo spravím!"

"Konkrétne čo?"

"No čo asi?" pozrel na ňu.

"Už mi to došlo. Ty ju pôjdeš hľadať, že?"

"Bingo! Teda až na to, že idem hľadať Ruby a nie jej mamu."

"Aha. Tak bež," Brooks ju šiel hľadať.

"David môžeš začať. Za prvé zisti, kde presne si. Respektíve v ktorej kanadskej provincii sa nachádzaš," po chvíli uvažovania si všimol krčmu, "no to by mohlo byť niečo pre mňa," potešil sa. Vstúpil dnu a vybral si to rovno k pultu, "zdravím, rád by som zistil, kde sa nachádzam. Nie som miestny."

"Aha," krčmárka si ho očami premerala od hlavy až po päty. "Ako sa voláš chlapče?"

"Som David."

"Odkiaľ si?"

"Zo susedného štátu."

"Čo tu hľadáš?"

"Prišiel som sem na výlet."

"Zaujímavé," povedala začudovane, "tak aby si vedel nachádzaš sa v Edmontone v provincii Alberta."

"Ďakujem za informáciu," vypil jedného panáka na posilnenie, zaplatil, rozlúčil sa a vybral sa ďalej hľadať Ruby.

"Do čerta, kam, kam sa len mohla podieť? Kde by ešte mohla byť?" rozmýšľal s vedomím, že už mu začínali mrznúť ruky, "pôjdem asi radšej domov," po ceste domov ho zastavila skupinka mladých mužov.

"Kto ste?" pozrel na nich. Odpoveď neprichádzala. Respektíve nie verbálna. Namiesto toho dostal od chrbta lopatou po hlave. Naložili ho na voz a vybrali sa do bunkru. Keď prišli na miesto, David bol ešte stále mimo, čiže ho mohli pohodlne vyložiť z voza. Pripútali ho do reťazí a obliali ho vedrom ľadovej vody. Brooks sa v sekunde prebral a pred sebou zbadal skupinku chlapov.

"Zdravíme!"

Pátranie po Davidovi

"Čo ste zač?! Ja vám..." ako im chcel jednu natiahnuť zistil, že je pripútaný v reťaziach, "do... Prečo som tu? Čo chcete odo mňa?! Čo som vám spravil?!"

"Nič," povedal s pokojom jeden z nich.

"Z toho teda vyplýva, že ma môžete pustiť," mrkol na nich.

"To bol vtip, že?" ďalší sa zasmial.

"Nie!" Brooks mu rázne odvrkol.

"Aha. Takže sa nám tu niekto vzpiera? Rebéliu mám rád," ironicky poznamenal muž stojaci pár metrov od neho.

"Podľa mňa ty si ich šéf," chlapík k nemu pristúpil a pozrel sa na neho. Mal na sebe čierny kabát, hnedý klobúk, sivé nohavice a čierne topánky. Hodnú chvíľu si ho premeriaval a nakoniec prehovoril, "presne tak!" a vrazil mu päsťou medzi oči. Dave beztak vysilený okamžite odpadol. Zatiaľ, čo on tam bol pripútaný, Amethyst ho už netrpezlivo čakala.

"Kde ten je?! Dúfam, že sa mu nič nestalo. Ako hodil by sa mi tu. Teraz je tu bez neho nuda. A za ďalšie sa už stmieva. Hm. Čo teraz s ním bude?" vravela si v duchu, popritom ako kŕmila Ariu. Keď ju dokŕmila, umyla, prezliekla ju a dala spať. Po tomto klasickom rodičovskom "rituáli", šla do svojej izby a začala prehľadávať šatník, "kde je to?! Kam som ju len dala? Kde si taška moja?" hrabala sa tam hlava nehlava a vyplatilo sa jej to! "mám ju!" veľmi sa potešila. Vytiahla ju von, otvorila a veci z nej vysypala na zem. Prehľadávala jednu za druhou a nakoniec sa to podarilo. Našla čo potrebovala, "tu si! Ty môj zázračný zelenkavý zafír. Konečne som ťa našla. Verím, že ma nesklameš," zodvihla ho a namierila rovno na šaty, ktoré "kúpil" Dave. Odrazu z neho vystrelila zelená žiara a šaty zmizli. Amethyst len nečinne postávala akoby sa nič nestalo. Vedela prečo. Po chvíli sa šaty objavili a to už priamo na nej, "dobre, toto by už bolo a teraz si ešte vybrať z jeho šuplíku dýku," prišla do Davidovej izby, vybrala si ju a zastala, "som super, keď sa mi ju podarilo takto ukryť. Lenže čo teraz s Ariou? Spravím to tak, že to tu celé uzavriem," vyšla z von, otočila sa a šmahom ruky okolo celého domu, vytvorila neviditeľnú elektro - magnetickú kupolu.

"No toto by ťa malo ochrániť," ešte raz si to skontrolovala a keď si bola istá, vybrala sa nájsť Davida.

"Keby som mala niečo čím sa mi ho podarí vypátrať. Ale nemám. Tak mi treba. Budem sa tu musieť prechádzať hore dole a zároveň sa modliť, že sa mi ho podarí nájsť. V tejto hŕbe snehu sa mi veľmi zle chodí!" rozčuľovala sa, "ale viac ma trápi to, že kam sa mám vybrať? Ktorým smerom?" krútila hlavou "aha! Tamto je niečo!" približne dvadsať metrov od seba zbadala malú drevenú chatku. Rozhodla sa, že tam pôjde. Keď tam prišla, dvere na nej boli pootvorené, "haló, je tu niekto?" zvolala, no nikto sa neozýval. Chvíľu váhala, ale nakoniec sa rozhodla vkročiť dnu. Nerátala však s tým, že tam bude obrovská diera respektíve tunel. V momente ako dopadla nohami na zem, zľakla sa. Zjavil sa pred ňou obrovský čierny tieň z ktorého vykúkali len oči.

"Kto si?! Alebo čo si?" odpoveď neprichádzala. Namiesto toho ju niečo schmatlo za ruku a ťahalo za sebou, "čo robíš?! Nerob! Prestaň!" ani teraz neprichádzala žiadna reakcia. Asi po piatich minútach dorazili na miesto.

"Tu sme!" bolo počuť z tieňa, Amethyst sa popozerala okolo seba a znenazdajky nadšene zvýskla.

"Jupí! Konečne..."

**Návrat Ruby**

"Amethyst, si to ty?"

"Hej, to som ja."

"Vyzeráš nejako zvláštne," začudovala sa Amethyst.

"Nemyslím si."

"Prečo si tu?"

"Prečo som práve tu by si chcela vedieť Amy? Dobre teda. Spomínaš si na to, keď si bola malá a..."

"Belle, musíš to zas vyťahovať?"

"Čo zas vyťahujem? Povedz mi!" hnevala sa.

"Nezmysly, bludy a sprostosti."

"Ty nazývaš toto bludmi a sprostosťami? Paráda!" Belle sa len neveriacky zasmiala.

"Takže teraz sa tu budeme prekárať?"

"Kdeže Amy. Kašlem ti na to. Chcela by som, aby sme sa zas spolu bavili."

"Nechápem. Nerozumiem ti."

"Lepšie povedané už sa na teba nehnevám."

"Ty si už celá dopletená."

"To si myslíš len ty slečna Velazquez."

"Belle, Belle, Belle, si moja sestra, čiže ťa poznám odmalička. Tým pádom si myslíš, že ma dostaneš?"

"Načo by som to robila? Nechce sa mi."

"Takže môžem ísť?" Amy sa ironicky spýtala.

"Je mi jasné, že si asi pochopila tomu, že to tak nepôjde."

"Si dobrá Belle! Prišla si na to," posmievala sa jej sestra, "čo chceš teda so mnou robiť?"

"Uvidíme," odvetila, "ozaj veď si chcela vedieť prečo som tu."

"Počúvam ťa. Moja milovaná sestrička," uškrnula sa ňu Amethyst.

"Som tu hlavne kvôli tomu, že sa mi tu páči. Takisto aj preto, lebo sa tu cítim bezpečne a zároveň tu mám aj priateľov."

"Ako povieš."

"Chlapci?"

"Áno?"

"Prosím vás odveďte ju na miesto, kde bude teraz bývať."

"Rozumieme," k Amethyst pristúpili dvaja urastení chlapi, ktorí jej zviazali ruky a následne ju zobrali do jednej z ciel. Amy skúšala rôzne čary, ale márne. Nakoľko táto cela bola neobyčajná. Bola totiž odolná voči čarom. Keď konečne na to prišla, sadla si do rohu, pozerala do prázdna a rozmýšľala nad tým čo ďalej. "Dobre, mágia nefunguje. Čo už. Silu za piatich tiež nemám... Očividne tu ostanem uväznená na veky. Jedine, že by sa mi podarilo obalamutiť stráž," v momente ako sa chystala zavolať stráže, vrazil do cely guľový blesk.

"Čo to bolo?!" zľakla sa. V diere steny sa objavil obrys človeka, "kto si?" prosebne sa opýtala.

"Tvoja záchrana," z tieňa vyšla žena.

"Ruby! Ani si nevieš predstaviť aká som nadšená!"

"To som rada," odvetila, "no a teraz sa postav, opráš sa a ideme."

"V poriadku. Ale ešte mám jednu malú otázočku. Ako sa ti sem podarilo prebúrať sa?"

"Viem myslíš tým, že tu kúzla nič nezmôžu. Kedysi som tu bola uväznená aj ja. Poznám fígle ako sa odtiaľto dostať. A toto bol jeden z nich. Konkrétne to bol guľový blesk."

"Chápem," prikývla Amethyst. Následne ju Ruby schmatla za ruku a spoločne utekali preč. Medzitým do cely prišla Belle.

"Aleže dievčatá, nezdáte sa," z chuti sa zasmiala, "chlapci, osedlajte kone. Spravíme si výlet."

Skrýša

Kým Belle a jej muži vyrážali ich vlastným tajným vchodom, Ruby s Amethyst už dávno bolo za horami, za dolami.

"Veľmi pekne ti ďakujem, že si ma vyslobodila!"

"Niet zač. Ale vieš o tom, že musíme ďalej? Rozumiem, že asi si unavená. Okey, na chvíľu si posedíme. Môže byť?"

"Ruby, dobrý nápad!"

"Čo je tá Belle zač?"

"Veľmi špecifická osoba."

"A vieš mi to aj priblížiť?"

"Viem. V prvom rade sa musíš mať pred ňou na pozore. Nikdy nevieš čo vymyslí. Dokáže byť veľká špekulantka," zasmiala Amy.

"Aha. Presvedčila som sa o tom," odvetila jej.

"Ospravedlňujem sa za počínanie mojej sestry," pozrela sa previnilo na svoju záchrankyňu.

"Nepozeraj tak. Nemáš prečo. Radšej skús prísť na to ako sa posunieme ďalej." "Viem čarovať."

"Nehovor Amethyst. Nepotrebuješ náhodou k tomu knihu?"

"Ako kedy."

"To som veľmi zvedavá, že aký iný spôsob ešte ukrývaš vo svojom talóne."

"Nechaj sa prekvapiť," Amy sa postavila, oprášila, rozhľadela sa a pokračovala ďalej, "vidíš? Neďaleko od nás je studňa," Ruby chvíľu pátrala oči, že kde je, ale nakoniec ju uvidela aj ona.

"Vidím ju. Čo s ňou?"

"Pôjdeme tam!" Amethyst rázne zavelila.

Prišli k studni. Nakoľko nebola veľmi vysoká nazreli dnu. No mali smolu, pretože ich tam čakalo nemilé prekvapenie.

"Čo to má byť zač?! Nerozumiem tomu. Veď tu mala byť voda a nie nejaké hlúpe kamene," rozčuľovala sa Amy.

"Pokoj. Chápem ťa, ale neoplatí sa ti to," upokojovala ju Ruby.

"Tebe sa to povie."

"Určite nie."

"Mám otázku."

"Počúvam ťa Ruby."

"Toto mala byť neobyčajná studňa, že?"

"Správne!"

"Čo budeme teraz robiť, Amy?"

"Ťažko povedať. Teraz sa už môžeme len modliť."

"Nebuď hneď taká skeptická."

"Ja, že som skeptická?" Amethyst reagovala podráždene.

"Dobre. Tak inak."

"Hovor."

"Ty vieš čarovať, ja viem čarovať a keď dáme hlavy dokopy, určite niečo vymyslíme."

"Pekná myšlienka Ruby, ale v čom nám to pomôže?"

"To zistíme, až keď sa do toho pustíme."

"Ako povieš," prikývla Amy. Ruby urobila pár krokov dozadu, zhlboka sa nadýchla, zavrela oči a prstom ukázala na studňu. Studňa sa začala rozpínať a prehlbovať. Kamene, ktoré boli v nej, začali pomaly padať do prázdna. Po chvíli v studni nebolo ani kamienka, "wau, čo to?" Amethyst zostala v nemom úžase.

"Nech sa páči. Môžeš skočiť dnu."

"Si si istá?"

"Úplne."

"Okey," mykla plecom a skočila dnu. Ruby ešte pre istotu všetko skontrolovala, aby sa jej tam nič nestalo a následne skočila dnu aj ona.

"Super. Vyšlo mi to!" tešila sa Ruby.

"Čo ti vyšlo?" pozrela na ňu Amethyst.

"To, že som tam, kde som chcela byť."

"Ruby, kde presne sme?"

"V Colorado Springs."

"A to načo? Veď David je v Kanade."

"Chápem, že si očividne prekvapená, ale viem čo robím."

"Ja som skôr neuveriteľne naštvaná."

"Všetko bude v poriadku. Davida nájdeme."

"Ako povieš. Takže kam pôjdeme?"

"Uvidíš. To bude prekvapenie."

"Ach... no dobre," prikývla Amy.

Prešli približne dvesto metrov a ocitli sa v lese.

"Prečo si nás zaviedla do lesa?" Amethyst prekvapene hľadela.

"Nevypytuj sa a kráčaj ďalej."

"Dobre."

Prišli skoro na koniec lesa a pred nimi sa objavila obrovská, modrá vila so záhradou a čiernym kočom.

"Nezdáš sa!"

"Ďakujem. Ukážem ti ako to vyzerá vo vnútri?"

"Bez debát," v momente ako vkročili dnu, Amethyst zostala stáť. "To je paráda! Tie obrovské lustre, okná, dvere a to všetko zo zlata. Neverím svojím očiam."

"Som rada, že sa ti tu páči. Inak odkedy máš tú prezývku?"

"Amy?"

"Presne tak."

"Keď sme boli malé sestra mala problém zapamätať si Amethyst, tak si to skrátila na Amy a odvtedy mám túto prezývku."

"Chápem," pousmiala sa na ňu.

"Kvôli čomu sme tu? A čo predstavuje táto vila?" spýtala sa Amethyst.

"Hlavne preto, aby sme načerpali sily. Vila predstavuje moju skrýšu."

"Rozumiem. Do kelu!"

"Čo sa deje Amy?"

"Pozri sa sama," Ruby sa pozrela cez okno a to čo videla ju nepotešilo.

"Kto sú tí ľudia v kapucniach? Čo tu chcú?!"

"Neviem. Uvidíme. Si pripravená Amy?"

"Áno a ty?"

"Tiež," keď si už mysleli, že vyrazia dvere a vtrhnú dnu, zrazu zastali.

"Hej, vy dve! Vyjdite von! Máme pre vás prekvapenie. Stojí za to!" Amethyst otvorila okno aby im odpovedala.

"Trepete! Neveríme vám ani slovo! Podľa mňa je to pasca!"

"Ako chcete," táto veta zmenila ich rozhodnutie.

"Dobre, tak ideme dole," zišli nadol, keďže sa nachádzali na poschodí kvôli lepšiemu výhľadu. Otvorili dvere a...

"Tu máte! Berte si ho! Ešte sa uvidíme," pred nohy im hodili Davida, ktorý len tak tak lapal po dychu a bol celý zakrvavený.

Stret I.

"Ruby, bež úplne na koniec chodby. Naľavo nájdeš dvere do kúpeľne a odtiaľ prosím ťa zober čiernu koženú tašku."

"Okey, už idem," Ruby vbehla do kúpeľne, schmatla tašku, ktorá bola položená na kraji umývadla a utekala späť. "Nech sa páči," podala jej ju.

"Prepáč, zabudla som ti povedať, že sú tam sklenené fľaštičky," ako ich vyťahovala, pozrela na ňu vytreštenými očami a modlila sa aby neboli rozbité. Amethyst ich opatrne vysypala.

"Vidíš našťastie sú v poriadku. Prosím ťa podaj mi zelenú fľaštičku."

"Ako povieš Amethyst," vytiahla ju z kôpky a podala jej ju.

"Ďakujem. David? Vnímaš ma?" ležiac na zemi pohol rukou na znak toho, že vníma, "dobre. Teraz skús aspoň trošku otvoriť ústa, aby som ti mohla dať túto zázračnú vodičku. Mala by ti pomôcť," David horko - ťažko, ale predsa pootvoril ústa a Amy mu do nich naliala pár kvapiek. Po chvíľke sa začal pomaly zdvíhať zo zeme a krv na jeho tele začala miznúť. Okamžite ho podopreli, odviedli do izby a opatrne uložili na posteľ.

"Je ti trochu lepšie?" spýtala sa ho Ruby.

"Áno. Vidím, že sa mi aj rany zacelili."

"Súhlasím s tebou. Vidieť, že to má svoj účinok," odvetila Amethyst.

"Môžeme ťa tu nechať na chvíľu samého? Chceme ísť do mesta."

"Jasné dievčatá. Tak či tak si potrebujem oddýchnuť. Len bežte. Nemusíte sa o mňa báť."

"V poriadku," povedala Amy, "Ruby, podáš mi prosím ťa tú hnedú tašku, ktorá visí na vešiaku?" zvesila tašku a podala jej ju.

"Vďaka. Ideme ?"

"Poďme," zavreli a zamkli dvere a vybrali sa do mesta.

V meste bolo ticho. Nikde ani nohy. Teda až na jedno miesto. Tým miestom bolo železiarstvo.

"Zdravím páni, čo sa tu deje?" opýtala sa Ruby.

"Železiarstvo je zavreté, ale na tabuľke píšu, že je otvorené."

"A to kvôli tomuto tu musíte robiť taký rámus?"

"Áno, slečna. Jednoducho nám sa to nepáči."

"Čo už s vami. To tu nemáte aj iné železiarstvo?"

"Bohužiaľ nie."

"A keď prídete zajtra bude to už neskoro?"

"Hej, bude to už neskoro," Amy sa obrátila smerom k svojej kamarátke a mykla plecom.

"Vieš čo mne sa toto celé nejako nezdá," nenápadne jej to pošepkala kamarátka.

"Ako to myslíš Ruby, že nezdá?"

"Podľa mňa je to trik."

"Asi máš pravdu. Pôjdeme radšej preč," pošepkala jej naspäť, "okey páni, my sa s vami lúčime, nakoľko si ideme nakúpiť potraviny."

"V poriadku. Majte sa," prešli asi päťdesiat metrov a ocitli sa v miestnych potravinách.

"Zdravím. O čo by ste mali záujem?" prihovoril sa im predajca.

"Máte chlieb?" spýtala sa Amy.

"Áno, máme."

"Poprosím Vás jeden," vybral ho z police za sebou a podal im ho.

"Ďakujeme. Koľko to bude?"

"Päť dvadsať."

"Nech sa páči," zaplatili, chlieb odložili do tašky, rozlúčili sa a išli naspäť domov. Keď prišli k vile, Ruby opatrne otvorila dvere a opatrne po špičkách prešli do kuchyne, v domnienke, že David ešte spí.

"Ruby myslíš si, že tí chlapi čo sme ich stretli, majú niečo spoločné s únosom Davida?"

"Um. Zaujímavá myšlienka a podľa mňa aj celkom logická. Ale ak tým mieriš k tomu aby sme sa tam vrátili, tak odo mňa ani v najmenšom nechci," odvrkla jej.

"Prepáč, že som sa vôbec pýtala," Amy krútiac hlavou, pozerala von oknom.

"Čo tam vidíš?"

"Nič a práve preto krútim hlavou."

"Podľa mňa si až príliš podozrievavá."

"Radšej byť podozrievavá ako byť v problémoch."

"Budiš Amethyst."

"Cŕŕn!" ozval sa zvonček na dverách. Davida to naľakalo a šiel otvoriť. Otvoril dvere, ale pred nimi nikoho. Za pár sekúnd dobehli aj dievčatá.

"Kto zvonil?"

"Neviem vám povedať. Nikoho som nevidel."

"Hm.. čo to je zač?" zamýšľala sa Ruby. Odrazu sa z lesa ozvali hlasy.

"David, Amethyst, Ruby, poďte sem. Len poďte."

"Kto si alebo čo si?"

"Nemusíš sa báť sa Ruby. Chcem vám len pomôcť."

"Nebojím sa!" rázne odpovedala.

"Tak je dobre. Viem, že minimálne jeden z vás je cestovateľ v čase."

"Nie, ani náhodou. Hah. Pekný pokus. Ale zbytočný."

"Mám dostatok informácií na to aby som vedela, že klameš Amethyst. A ja klamstvá nemám rada," len čo dopovedala túto vetu, zdvihol sa obrovský vietor, ktorý trval pár sekúnd, "ak chcete môžem aj pridať. Ale myslím si, že víchricu spoločne s tornádom by ste nechceli zažiť, že?"

"Nechceli," odpovedal David.

"Dobre. Takže teraz pekne prídete sem a všetko bude v poriadku."

"Nikdy!" dupla Amy. Bola to obrovská chyba. Z lesa začali vychádzať zvláštne stvory. Vyzerali ako ľudia ale boli obrastené machom. Ich výzbroj tvorili kuše a drevené šípy.

"Stojte!" tvory v momente zareagovali na hlas z lesa a zastali, "nabiť kuše, namieriť a čakajte kým poviem páľ!"

"Dievčatá nemali by sme ísť dnu?"

"Súhlasíme," utekali sa ukryť do vily.

"Páľ!" šípy vyleteli. No našťastie sa im nepodarilo nikoho z nich trafiť, nakoľko David v poslednej sekunde stihol zavrieť dvere.

"Čo teraz vymyslíme?"

"Uvidíte," pousmiala sa Amethyst.

Stret II.

Amethyst sa rozbehla hore po schodoch, zastala a pozerala rovno pred seba: "miesta je tu dosť, ale ako to spraviť? Čo by som tak vymyslela. Žeby som sem vyčarovala kotol? Nie, to je hlúposť. Tak čo potom, Amy."

"Hej, čo tam robíš?! Okamžite poď sem dole! Potrebujeme ťa tu," kričala na ňu Ruby. Tvory z lesa sa už pomaly dostávali dnu.

"Stojte! Prestaňte! Stačí! Vyjdem von, ale za podmienky, že prestaneš útočiť," povedal David.

"Prijímam," streľba prestala. Dave otvoril dvere a pomaly krok za krokom prechádzal pomedzi príšery, ktoré naňho zazerali vražedným pohľadom.

"No, David Brooks. Ako sa dohodneme?"

"Vieš, lesná pani s tebou je to náročné. Či bolo? Či ako?" uťahoval si z nej.

"Verím, že ti to príde vtipné. Čo iné som mohla od teba čakať. Vieš prečo som tu?"

"Ee."

"Ee? Rada ti to ozrejmím," zazrela po ňom, "diamant. Hovorí ti to niečo?"

"A malo by?"

"Podľa mňa áno."

"Diamant, diamant..." Brooks sa zamýšľal.

"Nehraj hlupáka. Nepomôže ti to. Radšej by si mohol dať ten diamant, čo si mi kedysi ukradol. Mal fialovú farbu."

"Aha. Už sa mi niečo marí. Matne."

"Hm... to znie lepšie. Kde je? Navaľ ho!" skríkla.

"Máš smolu. Už ho nemám. Predal som ho na trhu."

"Väčšiu sprostosť z tvojich úst som jakživ nepočula," smiala sa až tak, že jej prenikavý a desivý smiech sa ozýval celým lesom.

"Fakt ho nemám. Prisahám."

"To, že máš zopäté ruky ti nepomôže. Čo s tebou? Poraď mi David. Isté je to, že ťa zatiaľ nezabijem."

"Uf! To som si vydýchol."

"Ty dlhovlasá bruneta s modrými očami a štíhlym pásom poď sem."

"Ja?"

"Áno ty, Amethyst Velazquez."

"Odkiaľ poznáš moje meno?" vydesene sa opýtala.

"Čo si taká vyplašená? Chcem len aby si prišla sem. To je všetko," Amy s hrčou v hrdle kráčala smerom k lesnej pani, "prečo si taká zadýchaná? Veď si prešla len pár krokov? Nebodaj mi chceš týmto naznačiť, že sa ma bojíš?"

"Nie. Kdeže."

"Tak potom čo?"

"Neviem," zašepkala Amy.

"Vy ste súrodenci? Lebo obaja máte veľmi zvláštne odpovede."

"To je náhoda," mávla rukou.

"Náhoda? No dobre. Pre tento raz vás nechám nažive ale nemyslite si, že som skončila," v momente čo dopovedala túto vetu, zmizla akoby nič a spolu s ňou aj jej tvory.

"Hej! Vy dvaja."

"Čo sa deje Ruby?"

"Tam na konci lesa."

"Čo na konci lesa? Nechápeme."

"Nevidíte tam ten kúdol dymu?"

"Nie. Očividne máš lepší zrak ako my," odpovedal jej David.

"V poriadku. Tak pôjdeme tým smerom. Môže byť?"

"Áno, Ruby," keďže utekali za pár minút boli na jeho konci. Nakoľko sa nachádzal na kopci, mali veľmi dobrý výhľad na mesto.

"To sa snáď nie! Vypálila to tu do tla. Odkiaľ berie všetku tú moc?..." David neveriacky pokrútil hlavou.

V obkľúčení

"V poriadku, že sa zamýšľaš nad tým, ale mali by sme ísť zistiť či to aspoň niekto prežil."

"Máš pravdu Amethyst," zišli dole do mesta aby sa presvedčili či to niekto prežil.

"Nevidím ani stopy," povedala Ruby.

"Súhlasíme."

"Ale aj tak sa mi tu niečo nezdá. Neverím tomu, že tí ľudia zhoreli spolu s mestom. To je nezmysel."

"Čo navrhuješ David?"

"Dobrá otázka Amy," na chvíľku sa zamyslel a prišiel na to, že im niekto chýba. "Dievčatá. Mám otázku. Nik vám nechýba?"

"Nie."

"Nie?"

"Ozaj."

"Ste nechápavé."

"Aké nechápavé?! Čo... čo zas trepeš."

"Ruby, prečo kokceš?"

"Nekokcem. Len nerozumiem. Vysvetli nám to bližšie."

"Aria vám nechýba?"

"Jaj, máš pravdu."

"Ako sa tam dostať? Toť otázka."

"Prečo?"

"Pretože Amethyst ty nemáš svoju tašku v ktorej máš knihu a ja zas nemám k dispozícií telefón. Hm."

"Kde to bývaš? Presne."

"Dobrá otázka Ruby."

"Ďakujem Amy."

"V Middletowne. Približne šestnásť míľ od Hartfordu."

"Aha. Veď ozaj!"

"No Ruby, Ruby. Ale aby sme sa správne pochopili, toto nie je moje skutočné bydlisko. V Middletowne som sa ocitol náhodou. Respektíve vďaka tomu, že cestujem v čase."

"Odkiaľ si pôvodne?" spýtala sa ho.

"Z Grand Forks v Severnej Dakote."

"To je poriadne ďaleko."

"Teraz kašlite na to ako je to ďaleko. Radšej sa zamerajte na to ako sa dopracovať k Arii. Poďme sa prejsť. Nikdy nevieme čo tu nájdeme."

"Ako navrhuješ David," súhlasne prikývli.

Prešli každý chodník, roh i ulicu, ale nikde nikoho. Všade videli len zhorené trosky domov a budov.

"Už tomu naozaj nerozumiem čo sa tu robí," rozplýval sa David.

"Musíme nájsť spôsob ako sa odtiaľto čím prv dostať."

"Veru Ruby."

"Ale nájsť ho bude ťažké."

"Blúzniš David. Si lenivý ho hľadať."

"Ts. Amethyst. Za tie roky čo cestujem v čase som nadobudol dosť skúseností nato, aby som zvládol aj toto. Aby som nás zvládol odtiaľto dostať."

"Ako povieš Dave," pozrela naňho.

Po pár metroch chôdze Ruby zakopla o kameň.

"Au! Sprostý kameň."

"Ruby? Otoč sa."

"Prečo Amy?"

"Uvidíš," Ruby sa otočila a zostala stáť.

"Nebol predsa zelený či?"

"Nebol," odpovedali jej.

"Hneď zistíme o čo ide," povedal David a podišiel ku kameňu, "poďte sem dievčatá."

"Tu sme," David ho zodvihol zo zeme a v momente sa vyparili.

"Kde sme?"

"U mňa doma Amethyst," odpovedal David. Amy sa porozhliadala okolo seba.

"Kde je Aria?"

"Ozaj Ruby. Dobrá otázka," poznamenala Velazquez.

"Podľa mňa v izbe, slečny," prišli do izby, podišli k postieľke a Ruby ju opatrne zobrala na ruky.

"Moja malá, som nesmierne rada, že si v poriadku. Ako vidím treba nakŕmiť."

"Idem po fľašu s mliekom."

"Ďakujem Amy."

"Tresk!" zrazu sa ozval silný náraz.

"Čo to bolo?" zľakla sa Ruby.

"Neviem," čudoval sa David.

"Pam!" ozval sa ďalší.

"Super. Teraz upokojovať Ariu aby neplakala," rozčuľovala sa Ruby.

"Pôjdem sa pozrieť von čo sa deje," David vyšiel na ulicu a pred ním sa zjavili desiati muži. "Čo tu chcete?!"

"Prišli sme sa o vás postarať."

"Desiati?" smial sa David.

"No vyzerá to tak, ale pozri sa za seba," otočil sa a za sebou uvidel ďalších minimálne päťdesiat chlapov, "ach..." vystrašene pozrel.

"Aby som to spresnil. Ste obkľúčení!"

Nemilé prekvapenie

"Obkľúčení? Prečo radšej nepoužiješ slovo v pasci?"

"Vidím, že chceš byť vtipný, ale veľmi ma to nepobavilo. Nudné a nezaujímavé reči nemám rád. Sám vidíš, že utiecť je nemožné. Ak sa o to pokúsiš, znova si ťa nájdeme. Veľmi dobre vieme o tom, že dokážeš cestovať v čase David Brooks. A vieme aj to, že si zlodej. Na tvojom mieste by som sa radšej vzdal."

"Ha. Ty si blázon. Teda vy všetci ste blázni, ak si myslíte, že ma dostanete. Podľa mňa by sme mali uzatvoriť dohodu."

"Dohodu? Akú? Odkiaľ by si ju nabral?" zasmial sa, "pardon, zabudol som sa predstaviť. Volám sa Patrick Jacob Quick."

"Dohodu, ktorá bude výhodná pre obidve strany."

"Konkretizuj David."

"Vy okamžite zmiznete a ja si to možno časom rozmyslím..."

"Čo?" zazrel po ňom.

"To, že sa vám dobrovoľne odovzdám."

"Táraš."

"Nie. Myslím to vážne."

"Ako povieš. Chlapci, ideme preč," zavelil.

"Kam sa poberáte?"

"Tam odkiaľ sme prišli," mrkol na Davida a razom zmizol aj so svojimi mužmi.

"Hm. Už to naozaj nechápem," zúfalo pokrútil hlavou a šiel dnu. Za dverami si ho odchytila Ruby.

"Kto to bol? Čo to malo znamenať? O čo sa jedná?"

"Pŕŕ. Spomaľ," David pozeral na ňu s vyvalenými očami.

"Prepáč," ospravedlňovala sa Ruby.

"Viem ti povedať len toľko, že ich bolo asi päťdesiat a ich šéf sa volá Patrick Jacob Quick."

"Uhm. Čiže čo budeme teraz robiť?"

"Nemáš po ruke lepšiu otázku?"

"Bohužiaľ nie," povzdychla si.

"Čo to bolo?!"

"Amethyst, nič hrozné. nemusíš sa báť," upokojoval ju.

"Tak prečo bolo počuť tie výbuchy David?"

"To by som aj ja rád vedel. Choďte sa vyspať."

"Si si istý?"

"Áno, som Ruby."

"Amethyst poďme do postelí."

"V poriadku Ruby."

"Konečne! Konečne som sa ich aspoň na chvíľku zbavil," potešil sa, "mám ich rád, ale byť občas na chvíľu sám ma tiež poteší. Dôležité je aby si nezaspal. Lebo nikdy nevieš, čo sa môže udiať," vravel si v duchu, "idem si sadnúť do kresla," vošiel do jednej z izieb, ktorá sa podobala obývačke, sadol si do kresla a začal premýšľať, "ach, čo len odo mňa chcú? Prečo mi nedajú pokoj? Veď už ani neviem, kde je ten diamant. Zbytočne ma otravujú," z ničoho nič v kuchyni zablyslo svetlo, ktoré sa rozplývalo po celej chodbe, "somár mal som zavrieť dvere, aby mi sem nešlo žiadne svetlo. Určite jedna alebo druhá hľadajú niečo pod zub," po chvíľke sa tam znova zablyslo a to už ho postavilo z kresla. Prišiel do kuchyne, ale nikde nikoho, "Nechápem. Veď odtiaľto to išlo. Je tu niekto?"

"David Brooks. Čo s tebou? Poraď mi."

"Kto si zač?"

"Správne si sa opýtal, že kto."

"Ukáž sa! Už ma tá ozvena nebaví."

"Si si istý?"

"Bezpochyby!" rázne odvetil. Po chvíli pocítil poklepkanie po ramene.

"Otoč sa," opatrne sa otočil.

"Ty si kto?" zľakol sa.

"Nemusíš sa ľakať. Čo ma nespoznávaš?"

"Ako tie hnedé vlasy a modré oči mi niečo pripomínajú, ale neviem si spomenúť."

"Jój, aká škoda," zasmiala sa, "vedela by som ti pomôcť."

"Ako?"

"Tak, že pôjdeš so mnou."

"Kam?"

"To ti nemôžem prezradiť."

"Potom zabudni," mykol plecami.

"Čo už. Mohla som ťa zbaviť nálepky - zlodej. Vážne."

"Neverím, ale dobre. Už viem. Už som si spomenul ako sa voláš. Phoebe."

"Trafil si sa. Inak mám pre teba jedno prekvapenie."

"Počúvam."

"Som tehotná!"

"S kým?"

"S tebou..."

Prestrelka v Twin Falls

"Vtipná si, ale toto ti neuverím. Očividne nemáš nič lepšie na práci ako ma otravovať s týmito..."

"Chápem, že si prekvapený. Vidieť to na mne nie je. Zatiaľ. Nakoľko som len v druhom mesiaci."

"Stop! Stop! Stop! Nejde mi to nejako do hlavy. Povedz mi kedy som sa stihol s tebou vyspať?" smial sa.

"Nebojíš sa, že ich zobudíš, keď sa tak smeješ?"

"Nie."

"Dobre. Spal si so mnou cez leto. Čiže ako to vyriešime?"

"Čo chceš riešiť? Nejaké výplody tvojej fantázie? To snáď nie..."

"Vidím, že si typický chlap. Tvrdohlavý za každú cenu," pokrútila hlavou.

"To nie je tvrdohlavosť Phoebe. Jednoducho ti neverím, pretože nemáš žiadne dôkazy, že som to bol práve ja."

"Teraz si ma dostal. Neviem čo ti mám na toto povedať," nastalo absolútne ticho.

"Kto to je?" prekvapila sa Amethyst, keď otvorila dvere na kuchyni.

"To.. to.. to je..." koktal David.

"Phoebe Lane. Teší ma. A ty nehraj tu divadlo, že nevieš kto som. Je to trápne," povzdychla si.

"Som Amethyst Velazquez. Poznáte sa?" opýtala sa jej.

"Áno, niekoľko rokov," odpovedala.

"Aha. To si nevravel, že máš známosť."

"Ospravedlňujem sa. Zabudol som. Inak to nie je známosť, ale skôr len nejaká pomätená ženská, ktorá ma prišla otravovať s hlúposťami."

"Akými?"

"Konkrétne s tým, že je vraj so mnou čaká dieťa."

"Robíš si srandu?!"

"Amethyst, nerobím si z teba srandu. Naozaj to povedala. Ale problém je v tom, že jej to neverím, nakoľko nemá žiadne dôkazy. Čiže tak."

"Znie to fakt zvláštne, ale ozaj neviem čo mám viac k tomu povedať. Dobre. Viem ako to spravíme."

"Ako?" pozreli na ňu.

"Urobíme to tak Phoebe, že ty tu prenocuješ a zajtra sa uvidí čo ďalej. Môže byť?"

"V poriadku. Prijímam tvoju ponuku," prikývla.

"Okey, môžeme ísť spať. Čo vy na to slečny?"

"Súhlasíme," všetci traja sa pobrali spať. Amethyst naspäť do izby a David s Phoebe do obývačky. Po chvíli zaspali ako zaťatí.

Nasledujúci deň...

"Amethyst! Ruby! Vstávajte!"

"Čo chceš Dave? Daj pokoj. Chceme ešte spať."

"Slnko je už nad horizontom."

"Nech je pre mňa za mňa aj neviem kde, aj tak ma to nezaujíma."

"Chápem Amy, že sa ti vstávať nechce, veď komu by sa chcelo, ale musíte. Máme pred sebou náročný deň."

"V poriadku. Daj nám päť minút."

"No čo s vami... Zatiaľ idem pripraviť raňajky," pobral sa do kuchyne.

O chvíľu prišla aj Ruby.

"Dobré ráno, Phoebe. Prišla si mi pomôcť?"

"Nie, skôr som sa ťa prišla na niečo opýtať."

"Hovor," zazrel po nej.

"Chcela som sa ťa spýtať, či by si bol ochotný mi pomôcť."

"S čím?"

"So sprievodom."

"Kam chceš ísť?"

"Do Twin Falls v Idaho."

"Čo tam?"

"Podpora, ktorá sa ti hodí. Ale nepýtaj sa ma aká. Chcem len počuť či ideš alebo nie."

"Idem."

"Kam ideš David?"

"Idem s Phoebe. Okey, dievčatá?"

"Um. Dobre. Očividne je to nevyhnutné," pousmiali sa. Nič iné im ani veľmi neostávalo. David zobral kameň vyhodil ho do vzduchu a s pomocou hmly sa obaja vyparili.

"Podarilo sa!" potešila sa Lane.

"Sme tu?"

"Presne tak David."

"Vidíš tam tú jaskyňu?"

"Tipujem, že tam bývaš."

"Správne," vošli do jaskyne, kde Davida čakalo milé prekvapenie.

"Wau! "Čo to tu máš všetko za elixíry? To je super!"

"Som rada. Dôvod prečo som ťa tu chcela je ten, že tu vyčíňa šéf miestnej polície. Ľudia tu musia platiť kruté dane, že im na bežné fungovanie neostáva ani cent."

"Aha. Chápem."

"Bol by si taký láskavý a pomohol by si mi s tým?"

"Žiadny problém," zrazu zaznela streľba.

"Čo sa deje?" v sekunde vybehli z jaskyne.

"Aha, koho nám to čerti nesú. Phoebe Lane."

"Joe, čo by si rád?"

"Okrem teba nič."

"Chlapci, páľ!" zavelila Phoebe. Spoza jaskyne vyšli piati pištoľami ozbrojení chlapi, ktorí v momente pálili na šéfa miestnej polície. Joe a jeho muži sa stihli ukryť za zrúcaniny bývalého kostola a opätovali streľbu. Jedna z guliek sa odrazila tak nešťastne, že zasiahla Davida.

Sluhami proti svojej vôli

"David! Počuješ ma? Vnímaš?"

"Áno."

"Kde ťa to zasiahlo?" spýtala sa ho so strachom v očiach.

"Našťastie ma to trafilo mimo srdca a neprestrelilo mi to ani pľúca. Očividne mám na sebe dosť tuku," zasmial sa.

"Teba to nebolí?"

"Bolí a ešte k tomu ako. Lenže niet na výber, ak sa chceme odtiaľto dostať čo najrýchlejšie do bezpečia."

"I napriek tomu, že ťa to bolí?"

"Samozrejme, že aj napriek tomu. Chceš vidieť trik Phoebe?"

"Ukáž," David sa horko - ťažko zodvihol zo zeme, zaťal päste a následne ich uvoľnil. V tej chvíli sa Joeovi muži premenili na drevené horiace stĺpy.

"Čo sa to deje? Čo si to spravil? Vráť to okamžite naspäť!" rozčuľoval sa.

"To sa nedá. Smola. Už je po nich. Vopred ti odporúčam nič neskúšaj," uškŕňal sa David.

"V poriadku. Pamätaj si, že ja sa vrátim. A potom uvidíte čo sa bude diať!" znenazdania razom zmizol.

"Vráti sa ešte, že?"

"Je to pravdepodobné Phoebe."

"David, ako vidím je ti trochu lepšie."

"Máš pravdu. Ale aj tak by sme sa mali vrátiť dnu."

"Okey. Všimol si si ako to tu mám pekne zariadené?"

"Poriadok považuješ za pekne zariadené?"

"A prečo nie?"

"No dobre. Ako hovoríš. Phoebe, čo povieš na to keby si sa pokúsila vymyslieť nejaký plán."

"To neznie zle. Pomôžeš mi s ním?"

"Čo zato?"

"Dobrá, ale ťažká otázka. Aha, spomenula som si. Dieťa."

"Daj s tým už pokoj!"

"Lenže pamätám si s kým som spala."

"V poriadku. Nechce sa mi to už riešiť. Dobre. Dajme tomu, že to dieťa bude ozaj moje, ale ak klameš..."

"Neklamem."

"Takže vieme, že je sa tu nachádza Joe a jeho ľudia. Nakoľko pochybujem o tom, že to boli všetci, ktorých som zabil. Vieš kde sa nachádza ich centrála alebo úkryt?"

"Niečo sa mi marí, ale nie som si istá."

"A čo presne sa ti marí?"

"Že je to dosť ďaleko."

"Ako ďaleko?"

"V susednom štáte."

"V ktorom?"

"Vo Washingtone. V meste Tacoma."

"Okey. Inak niečo mi stále nejde do hlavy."

"Čo David? Čo ti nejde do hlavy?"

"Si tehotná a cestuješ... Príde mi to nebezpečné."

"Áno, je to trochu nebezpečné, ale keď cestujem v čase, tak to veľmi nevadí."

"Verím ti."

"Ty sa nečuduješ?"

"Nie," mávol rukou, "Phoebe, poď bližšie."

"Prečo?"

"Preto aby si sa dostala do Tacomy," podišla k nemu a on vytiahol z vrecka kameň, ktorý následne hodil o zem a už ich nebolo.

"Dobrý si. Nezdáš sa!"

"Fakt. Tacoma. Máš pravdu Phoebe. Teraz nájsť jeho centrálu."

"Nehovor David," zasmiala sa.

"Uvedomuješ si, že toto je celkom veľké mesto?"

"Jasne, že áno."

"To som rád."

"Vidíš?"

"Čo Phoebe?"

"Tých troch chlapov."

"Áno. Žeby mali súvis s Joeom?"

"Uvidíme," povedala, "hej, vy!" zvolala na nich.

"Kto si? Čo chceš?"

"Som tu na výlete a stratila som sa."

"Aha," zakašľal jeden z chlapov stojacich neďaleko krčmy, "kam máte namierené?"

"Za starým známym."

"Môžeme vedieť jeho meno?"

"Áno, možno mi vďaka tomu budete vedieť poradiť. Volá sa Joe Shady."

"Jáj, tak toho poznáme. Radi vás tam oboch zavedieme," približne po piatich kilometroch sa ich sprievodcovia zastavili.

"Čo sa deje?" spýtal sa David.

"Čakajte," odpovedal mu ju jeden z nich. Zo zeme prekvapivo vystúpila vila, "nech sa páči. Ráčte vstúpiť," uklonil sa im sluha stojaci pri dverách.

"Ale je nám to tu vzácna návšteva! Čo s vami? Zabiť vás by bola škoda. Mohli by sme sa na niečom dohodnúť. Čo na to poviete?"

"Na čom konkrétne?"

"Dobrá otázka Phoebe.

"Na menšej pomoci."

"S čím?"

"Lepšie povedané s kým David. Potrebujem pomôcť s jednou čarodejnicou. Je približne vo vašom veku, ale sám na ňu nestačím."

"Znie to zaujímavo. Dáme sa na to Phoebe? A kde by sa mala tá čarodejnica nachádzať? Hlavne nepovedz, že v Saleme."

"Ale kdeže. V Nashville."

"To je celkom diaľka."

"Viem David a práve preto mám pre vás malú pomoc. Tam tie dvere."

"Aha. To má byť portál, že?"

"Uhádol si."

"Tak ideme na to?" pre istotu sa jej to spýtal ešte raz.

"Nakoľko sa mi nechce umrieť, tak v poriadku," otvorili sa dvere a obaja skočili dnu.

"Toto sa mi páči," povedal David.

"Čo myslíš?" spýtala sa ho.

"Potulný umelci."

"Jasne. Zároveň by to mohla byť aj naša výhoda. Brooks čo ty na to?"

"Súhlasím s tebou. Jedna vec sa mi ale nepáči," zamyslene na ňu pozrel.

"Aká?"

"Návod, ktorý stojí za nič."

"Súhlasím. Za veľa nestoja," nečakane sa k nim priblížili dvaja chlapi v čiernych oblekoch s hnedými kovbojskými klobúkmi a čiernymi šatkami, ktorými si maskovali tvár.

"Poďte s nami," povedal jeden z nich.

"Prečo?" nahnevane pozrela.

"Naša pani vás už očakáva."

"Asi sme dohrali," Dave pretočil očami. Za pár minút sa ocitli v obrovskom stane.

"Zdravím vás cestovatelia v čase. Som Morgann LeBlood. Viem to priezvisko znie francúzsky. Môj otec bol pôvodom Kanaďan. Posiela vás Joe?"

"Ako to vieš?"

"Ani sama neviem David."

"Odkiaľ poznáš moje meno?!" prekvapil sa.

"Viem to, čo vedieť chcem a potrebujem. A ty si Phoebe. Nie je tak?"

"Áno."

"Mám pre vás ponuku."

"Počúvame."

"Myslím si, že chcete aby vaša kamarátka Amethyst aj s malou Ariou naďalej žili, že?"

"Taká hlúpa otázka.... Samozrejme!"

"Hlúpa Dave? Mne sa nezdá až tak hlúpa," Morgann pristúpila ku svojej obrovskej čaši, ktorá jej ukázala všetko čo si len zažiadala, z vrecka na svojom zelenom kabáte vytiahla modrý zafír. Už, už, sa ho chystala pustiť do čaše, keď v tom momente skríkol Dave.

"Prestaň! Stoj! Nerob to!" Morgann sa otočila k nim.

"Stanete sa mojimi sluhami. Ak chcete aby prežili."

"Zabudni!" obaja skríkli.

"Ako poviete," otočila sa naspäť k čaši.

"Dobre. Stoj! Prijímam tvoje podmienky. Naozaj."

"Aj ja," pridala sa Phoebe.

"Takže predsa len sa mi niečo podarilo. A to rovno spraviť si sluhu zo samotného Davida Brooksa a jeho pomocníčky. To sa páči," lišiacky si medlila ruky, "mám pre vás aj prvú úlohu."

"Hovor."

"Budete sa musieť zosobášiť a to hneď zajtra ráno."

"Čo?!" obaja na seba zarazene pozreli.

Kšeft

"Ty nie si úplne pri zmysloch, že?"

"Čo ti poviem Phoebe. Tebe koniec koncov ide o život. Takže vám obom odporúčam aby ste sa na to dali."

"Hm. Vidieť, že si nekompromisná."

"Príde mi to správne David."

"V tvojom prípade mi to príde zbytočné. Podľa mňa nič tým nedosiahneš."

"Ako povieš, ale budem ťa musieť sklamať. Práve moja neústupčivosť mi zabezpečila, že to tu celé ovládam."

"Potom fajn..."

"Robíš si zo mňa srandu Dave?"

"Podľa mňa skôr ty zo mňa. Svadba? Bože môj... Kam ty na to chodíš?..." zasmial sa.

"Uvedomujem si, že je to dosť uletení nápad, ale..."

"Vieš... Neverím tomu, že keď sa zosobášime dáš nám pokoj a pustíš nás," odvetil David.

"Zaujímavé, že práve tebe nevadí, že sa budeš ženiť," začudovala sa.

"Zmena je život. Už ma omrzelo to samotárstvo," Morgann sa len pousmiala.

"Čo ti príde vtipné?!"

"Ale nič. Čo by mi malo byť vtipné. Veď svadba je predsa vážna vec."

"Jaj," povzdychla si Phoebe.

"Čože sa deje?" opýtala sa jej Morgann.

"Všetko je v poriadku. Poďme na to!" Morgann pozrela najprv na Davida, potom na Phoebe a zostala stáť.

"Čo si zamrzla?"

"Nie, nezamrzla som David. Len rozmýšľam nad nápadom, ktorý som vymyslela. Príde mi to také prvoplánové."

"Ha, si dobrá. Najprv, že neviem aký super plán a teraz... Ach škoda reči."

"Už viem čo s vami spravím! David teba pošlem naspäť a Phoebe si tu nechám," Morgann spoza svojho chrbta vytiahla guľu, pár krát nad ňou mávla rukou a Dave bol fuč.

"Prečo? Ako sa dostanem naspäť? Hm... No a môžem si asi začať pískať," krútil hlavou, "nemám sa čím vrátiť späť. Maximálne sa môžem len modliť, že sa Phoebe nič nestane a že nastane nejaký zázrak, ktorý ma k nej prinavráti. Zatiaľ sa budem musieť ukryť. Lebo ak sa nemýlim, tak ma určite stále hľadajú," vravel si v duchu, "mám tu aspoň nejakú zbraň?" vybral sa do svojej izby, ktorá sa nachádzala na poschodí. Vstúpil dnu a vykročil k šuplíku pri posteli. Otvoril ho a tam ho čakal odložený kolt, "uf. To som si vydýchol. Očividne to tu zabudli prehľadať. To sa mi páči," šibalsky sa pousmial a strčil ho za nohavice a zakryl sakom hnedej farby, "aspoň niečo. Ale radovať sa rozhodne nemôžem," David opatrne a hlavne nenápadne vyliezol z domu aby sa porozhliadal, či ho náhodou nehľadajú niekde v meste.

"Vzduch je čistý," pomyslel si. Ako si tak kráčal mestom, zrazu započul výkrik... "odkiaľ to išlo?" zamyslene pozeral, "nikde nikoho kto by kričal a ľudí, ktorí boli v tej chvíli na ulici ani nehlo. To sa mi nezdá," naďalej sa rozhliadal, ale stále nič a nikoho nevidel, "to je zvláštne. Človek počuje krik a zrazu ticho. Akoby sa potom človeku zľahla zem," Ako tak stojí v strede námestia niečo ho trafilo do ruky, "au!" pozrel sa na pravú ruku a v nej guľka! "super... Čím si to teraz vyberiem?" zrazu mu to došlo, "veď viem čarovať!" prešiel si ľavou rukou po rane, ktorá akoby šmahom čarovného prútika zmizla, "okey. Nečakal som, že to bude takéto jednoduché. Ale inak fajn. Len stále ma zaujíma odkiaľ šiel ten výkrik. A guľka... to už vonkoncom neviem. Ale rád by som to zistil," prešiel približne dvesto metrov, keď pri ňom zastal koč. Dvere na ňom sa pomaly otvorili a vystúpila z nich postava v šedom plášti a modrom klobúku.

"Kto si?" spýtal sa David.

"Dajme tomu, že som obchodník."

"Dajme tomu? Trošku nechápem. Skús to viac priblížiť."

"Vďaka tomu s čím obchodujem, ty môžeš uspieť."

"S čím obchoduješ?"

"To ti nemôžem prezradiť. Zatiaľ... Ale môžem ti ukázať jedno veľmi dôležité miesto," popritom ako mu to hovoril naňho mrkol.

"Neviem či ti mám veriť. Či ma náhodou nechceš oklamať a zaviesť úplne inam."

"Už len to sa mi chce," povedal obchodník úplne znudene.

"Pre tento raz ti verím," David nasadol do koča a spoločne sa vybrali na dané miesto.

Cesta trvala skoro tri hodiny. Samozrejme celou cestou si myslel, že obchodník klame a že tam kam idú, ho nebude čakať nič dobré. Lenže mýlil sa! Keď vystúpili z koča, David ostal stáť ako prikovaný.

"Čo sa deje pán Brooks?" spýtal sa s úškrnom obchodník.

"Aaale nič. Len či dobre vidím?"

"Áno, dobre vidíte. Bola to síce fuška, ale nakoniec sa kšeft podaril. Respektíve výmenný obchod. Ako vidím ste prekvapený."

"To bez pochýb!"

"Na čo čakáte. Veď už bežte," pozrel naňho s úsmevom na perách.

"Phoebe! Aký som šťastný, že ťa vidím!" od samej radosti ju vyobjímal tak, že skoro prestala dýchať. Keď ju pustil nastalo ticho. Phoebe si ho prezerala zhora nadol a to bola jej jediná reakcia.

"Phoebe, to som ja David," prihovoril sa jej.

"Aký David?"

"David Brooks."

"Nie, nič mi to nehovorí. Nepoznám Vás, prepáčte."

"Čo sa to s ňou deje? Vyzerá ako keby jej niekto vymazal pamäť. Jasne, Morgann. Mám pravdu?"

"Áno, bola to Morgann," vo chvíli, keď sa ho chcel spýtať prečo to spravila, obchodníka zasiahol do hrude šíp...

Prepad!

"Ste v poriadku?" dobehol k nemu.

"Áno, som."

"Veď šíp Vás zasiahol do srdca."

"To máte pravdu Dave. Ale ako vidíte žijem."

"Ste nesmrteľný?"

"Skoro David. Skoro. Jednoducho existuje šíp, ktorý ma dokáže zabiť. No Morgann ho nevlastní, aj keď veľmi chce. V tom mám zatiaľ šťastie."

"Tak je fajn. Inak ako ju vrátime do normálu?"

"To je dobrá otázka David," uznanlivo pokýval hlavou, "problém je v tom, že nepoznám liek na jej čary."

"Aha. To bohvieako dobre neznie. Ale myslím si, že je tam šanca vyriešiť to."

"David, správne ste to usúdili. Môžeme to nechať aj takto."

"Zbláznili ste sa?!" naľakal sa.

"To bolo zo srandy. Nebojte sa nájdeme spôsob ako ju zbaviť tých čarov," upokojoval ho.

"Bolo by to fajn. Potešilo by ma to."

"Nepôjdeme dnu?" spýtal sa obchodník.

"Dobrý nápad! A čo bude s Phoebe?"

"Teraz neviem. Nakoľko ostala v tranze."

"To ju tu len tak necháme stáť vonku?"

"Nenecháme. Len ju musíme prebrať z toho tranzu. Musí to byť veľmi silná mágia čo na ňu pôsobí, keď sa ešte pred chvíľou hýbala a rozprávala... a teraz akoby s ňou uťalo. Ani sa nehne a mlčí. Samozrejme netreba zabúdať na jej vymazanú pamäť," počas toho ako premýšľali, odrazu pred nimi vyrástol obrovský strom.

"Hm... Čo to má byť? Portál?" čudoval sa Brooks.

"Fu. Vyzerá to zvláštne. Neverím, že by to bol portál. Bolo by to príliš okaté."

"Áno, máte pravdu, ale človek nikdy nevie," poznamenal David. Phoebe sa zrazu pohla a vykročila k stromu. Zastala približne desať metrov od neho, obhliadla sa za seba a zrazu... tresk! Strom sa začal pomaly lámať na dve polovice. V jeho strede sa začal vytvárať obrovský vír, z ktorého po chvíli vystúpila neznáma postava. Obrysy tej postavy naznačovali, že by to mohla byť žena. Keď podišla bližšie, naozaj uvidela ženu, ktorá sa jej následne sa prihovorila.

"Phoebe Lane. Si to ty?"

"Kto si ty?" spýtala sa.

"Som tvoja matka."

"Čože? To je vtip. Neverím ti. Veď ani ťa nepoznám. Vieš mi to dokázať?"

"Nečudujem sa ti, že si prekvapená. Nikdy si ma ani nevidela."

"Dvadsaťpäť rokov... Ďakujem pekne! Akože teraz mám tu skákať dva metre do výšky? Je pekné, že si sa objavila, ale tým to pre mňa hasne. Jednoducho už nemám čo s tebou riešiť," naštvane na ňu pozerala.

"Verím ti, že som ti očividne nechýbala a že som ti možno ukradnutá."

"Vystihla si to. Dokonale. Čiže asi tak."

"Kto sú tí dvaja páni? Predstavíš nás Phoebe?" Lane sa otočila smerom k Davidovi a obchodníkovi.

"Toto je môj kamarát David a vedľa neho stojí Trent - obchodník, ktorý ma zachránil."

"Čo sa ti stalo?!" zľakla sa jej matka.

"Nič také hrozné. Len mi šlo o život," odvetila a popritom mykla plecom.

"Aaa... to sa ti ako prihodilo?" skoro prestala dýchať.

"To je na dlho a nechce sa mi o tom rozprávať. Prežila som to bez ujmy. Ako vidíš teraz som v bezpečí."

"Inak ako to, že zrazu rozprávaš a už nie si v tranze Phoebe?" spýtal sa Dave.

"Mágia pominula. Nebola očividne dostatočne silná. Čo je super! A zároveň som veľmi rada."

"Verím. Človeka to poteší," podotkol Trent. Zrazu okolo ich hláv preletel šíp! Následne ďalší a potom ďalší!

"Čo sa to deje?!" zľakli sa.

"Rýchlo dnu!" zvolal obchodník. Na ich smolu sa už nestihli skryť dnu.

"Nie, nie. Žiadne také," pokyvkával prstom chlap stojaci pred dverami.

"Kto si? Čo tu chceš?" chlapík sa zamyslene tváril a po chvíli povedal.

"Som veliteľom miestnej povstaleckej gardy. A áno, správne sa domnievate. Toto je prepad... Phoebe, dobre vidím?"

"Vidíš zle. Toto je môj duch," odvetila.

"Vy sa poznáte?" opýtal sa jej David.

"Je to môj bývalý a máme spolu dieťa."

"Čože?!" udivene na ňu civeli.

**Zas títo?!**

"Bohužiaľ ste dobre počuli."

"Bohužiaľ?" čudoval sa Trent.

"Bola to obrovská chyba. Samozrejme nie mať dieťa, ale mať ho s ním!"

"So mnou?! Akože prepáč, ale urážať sa nenechám."

"Neurážam ťa. Len konštatujem."

"Phoebe, ty máš dieťa???"

"Áno, mama. Mám dcéru. Má sedem rokov a volá sa Destiny Fay."

"Stále si myslím, že toto je zlý sen a neverím tomu."

"Ako mysli si čo chceš pre mňa za mňa, ale je to tak!" odvrkla Phoebe.

"Aha. Okey. Super. Paráda."

"Chápem, že si z toho vykoľajená. Prepáč. Zabudla som ti to oznámiť nakoľko sme sa dvadsaťpäť rokov nevideli. Rozumieš?"

"Dobre, dobre, dobre. Áno, je to moja chyba, že som sa na teba vykašľala. Mám zásadnú otázku kto z vás dvoch sa stará o Destiny?"

"Ja," povedal Phoebin bývalý.

"Uhm. Prosím len nechoď v mojich stopách Phoebe. Fakt ťa o to prosím," pozrela na ňu so slzami v očiach.

"Kdeže. Ani náhodou. Chcela som sa o ňu starať lenže..."

"Aké lenže?! Ani vonkoncom si sa nechcela o ňu starať!" hneval sa na ňu.

"Ach... Príde mi zbytočné sa tu teraz s tebou hádať. Nemá to význam. Uzavrime to tak, že som podľa teba nezodpovedná matka a možno aj mrcha."

"To trvalo! Konečne si to priznala. Ani si nevieš predstaviť aký som šťastný!" Carter sa zákerne pousmial.

"Jaj. S tebou sa o niečom baviť..." smutne povzdychla a pokračovala ďalej. "Myslela som si, že tvoj intelekt vzrástol, ale kdeže... Si rovnaký hlupák ako predtým. Prečo ho mám práve s tebou?... Nevadí. Rozčuľovať sa mi neoplatí."

Odrazu zazneli výstrely...

"Čo to bolo?!" Phoebe sa otočila. "Toto vyzerá veľmi zle."

"Phoebe, čo tým myslíš?" opýtal sa Trent.

"Pozrite sa za seba," Trent, David a Carter sa otočili a za sebou videli ležať mŕtve telá Carterových mužov.

"To snáď nie!" zreval od zúfalstva.

"Koho to tu máme? Davida Brooksa. Kto by to povedal."

"Kto sú títo tu?" Carter pozrel na Davida.

"Títo páni si zas prišli po mňa," smutne si povzdychol David.

Britské "privítanie"

"Zatknúť ťa? Ty si nejaký zločinec? Teraz sa len domnievam."

"Carter, dajme tomu, že som zlodej, ale podľa týchto som pomaly vrah. Pripadá mi to tak."

"Čo nie je, môže byť!" zvolal víťazoslávnym tónom v hlase veliteľ policajtov.

"To Vaše presvedčenie je neuveriteľné. Ha! To je sranda. Ako si človek dokáže byť určitými vecami tak jasný, že sa zameria len na jednu a zvyšok nevníma a je mu úplne ukradnutý," David neveriacky krútil hlavou.

"Čo máš tým na mysli?"

"Je pravdou, že my sme len štyria a vás je tu minimálne štyridsať."

"Akože čo tým teraz myslíš?" zasmial sa veliteľ.

"Čo tým teraz myslím... Hm. To je otázka."

"Brooks, skúšaš moju trpezlivosť?!"

"Nie, len nemám na vás náladu. Už ma to nebaví," povedal so znudeným výrazom na tvári.

"Nebaví? Tvoja vec. Ale mňa to nezaujíma. Smola. Nenaletím ti na tieto tvoje rečičky."

"Rečičky? Hovorím len pravdu. Podľa mňa by ste mohli mať na práci aj niečo lepšie ako naháňať práve mňa," žmurkol na náčelníka.

"Ak si myslíš, že ťa toto tvoje žmurkanie nejako zachráni, poprípade pomôže si na veľkom omyle!" oči v tvári sa mu zaliali krvou.

"Chcel som len pomôcť. No ako vidím, tak márne. Škoda," provokačne mykol plecami.

"Niečo mi predsa len napadlo."

"Čo?"

"Je to dosť náročná úloha. Keď teraz nad tým uvažujem začínam váhať či to má zmysel. Mám obavy, že by si to nezvládol."

"Čo podľa teba nezvládnem?!" zazrel na veliteľa.

"Zrušiť cestovanie v čase," odpovedal mu.

"Aha. Ty si sa pomiatol, že?"

"To mi len tak napadlo."

"Len tak napadlo... Neverím. A zaujímalo by ma ako to mám spraviť? Ako si to predstavuješ?"

"Že ťa teraz pošlem na dané miesto."

"Dané miesto?"

"Viac ti nepoviem a bodka."

"No super..." povedal odmerane.

"Samozrejme môžeš moju ponuku aj odmietnuť. Ale neodporúčam ti to."

"Zavrieš ma do cely, keď to odmietnem. Mám pravdu?"

"Presne tak!"

"Počkať, počkať, počkať. Žiadne také. Nikam nepôjde!"

"Niekto tu je očividne nástojčivý, ale nepomôže ti to Trent," veliteľ pozrel na Davida a z vrecka na nohaviciach vytiahol fialový zafír. Následne ho vyhodil do vzduchu, kde sa roztrieštil na malinké kúsky, ktoré dopadali na zem. Vyzeralo to ako dážď. Keď dopadol posledný kúsok, zo zeme vystúpil vír, ktorý pohltil Davida a spolu s ním sa vyparil.

"Kam som sa to dostal? V akom som čase a meste? Nejako tu budem musieť zistiť. Lenže ako?" zatiaľ čo sa David zamýšľal, odzadu sa k nemu blížila neznáma postava. Jemne ho poklepkala po ramene, "kto si? Zľakol som sa ťa."

"Som Isabelle a budem tvojou sprievodkyňou."

"Sprievodkyňou?" nechápavo na ňu hľadel.

"Áno, sprievodkyňou, pretože sprevádzam cestovateľov v čase."

"Uhm. Takže mi vieš mi poradiť kde sa to nachádzam a v akom som časovom období. Dobre si myslím?"

"Správne. Si v..." v momente, keď mu to chcela povedať, zjavili sa pred nimi piati ozbrojení muži.

"Kto si?" spýtali sa.

"To je môj známy."

"Teba som sa nepýtal," odvrkol jej jeden z nich.

"Teší ma chlapci. Som Dave."

"Máš nejaký zvláštny prízvuk. Príde mi taký americký."

"Uhádli ste. Som spoza oceánu."

"Ou... to si nemal povedať."

"Prečo Isabelle?"

"Pretože dnes je piateho júla 1776 a nachádzaš sa v hlavnom meste Anglicka."

"Veľmi správne slečna. Teraz mu ukážeme, akým spôsobom vítame u nás našich "priateľov" spoza oceánu."

"Akým?" zasmial sa.

"Šup s nimi za mreže!"

"No do..." David zmeravel.

Záhadný žobrák

"Prečo nás chcete zavrieť?! Nebodaj si myslíte, že som zved a ona mi pomáha? Lebo ak áno, tak je to smiešne," pousmial sa David.

"Niečo také," odpovedal jeden zo strážnikov.

"Ach... To je ako za trest. Nemohli by sme sa nejako dohodnúť? Spravili by sme nejaký kšeft," mrkol na strážnikov.

"Jediný kšeft, ktorý urobíme je ten, že vás teraz odvedieme k nám na stanicu a tam si už dáme s vami rady," nasadili im putá a odvliekli ich na stanicu. Keď dorazili na miesto, každého z nich zavreli do samostatnej cely.

"Okey, som zvedavý či vedia, že viem čarovať," pomyslel si v duchu. "Hej, strážnik! Poď prosím sem. Chcem sa niečo opýtať."

"Počúvam."

"Vieš o tom, že si práve spravil obrovskú chybu? Aleže obrovskú."

"Prečo?" spýtal sa začudovane.

"Kvôli tomuto," Brooks bol zrazu za jeho chrbtom.

"To.. to.. čo? To si ako podarilo?" hľadel naňho s otvorenými ústami.

"Ovládam mágiu. Tým pádom budeš zbytočne volať o pomoc. Skôr si tým ublížiš ako pomôžeš. Radšej by si mi mohol dať kľúče od druhej cely."

"Nech sa páči," podal mu ich bez protestovania a so strachom v očiach.

"Ďakujem," zobral si ich s lišiackym výrazom v tvári. Odomkol Isabellinu celu a spoločne sa čo najrýchlejšie pobrali preč.

"Fuj. To bolo šťastie," odfúkla si.

"Možno to bolo aj trochu šťastie. Ale skôr by som povedal, že ten strážnik mi prišiel veľmi mladý, ustráchaný a hlavne neskúsený. Hádam, že to bol čistý nováčik."

"Súhlasím s tebou."

"Dosť bolo rečí. Teraz musíme nájsť miesto, kam sa skryjeme."

"Nehovor David," zasmiala sa. Ako tak blúdili nevyspytateľnými uličkami Londýna a snažili sa nájsť úkryt zrazu narazili na päticu žobrákov.

"Super. To sme dopadli. Už len toto nám chýbalo," poznamenal David, ktorý neveriacky pokrútil hlavou.

"Zdravím, som Aaron," predstavil sa jeden z nich a pokračoval. "Kto ste? Čo ste zač?"

"Som Belle a toto je môj známy. Akurát mu robím prehliadku mesta."

"Aha. Zaujímavé. Lenže nejako vám neverím. Veríte im?" spýtal sa svojho zvyšku.

"Ani náhodou!"

"Počuli ste sami. Čiže mi veľmi rýchlo vyklopte čo tu naozaj robíte."

"Jasne. Už len tebe budem niečo rozprávať. Na to môžeš zabudnúť. Na čo by ti to bolo. Pozri sa na seba. Máš dotrhané oblečenie, krívaš, pásku cez oko a celý vyzeráš nejako čudne."

"Oči by fungovali, ale mozog nie."

"Nerozumiem."

"Keby si si ma prehliadol od hlavy po päty, myslím si, že by ti to došlo. Ale takto očividne budete mať smolu."

"Neviem na čo narážaš."

"Ty si si fakt nevšimol, že mi niečo veje pri nohaviciach?"

"Popravde všimol."

"Teraz ti ukážem čo to je," bol to bledoružový diamant s očkom uviazaný na šnúrke. Opatrne ho dal dole a podal Brooksovi. "Nech sa páči."

"Čo mám s ním robiť?"

"Mal by si ho pustiť na zem," Brooks spravil ako povedal žobrák. Pustil ho... "Wau! Toto som nečakal," zo zeme vyletel obrovský bledoružový lúč.

"Skočte doň. Ono vás to dostane kam potrebuje."

"Si si istý? uisťovala sa Isabelle.

"Som a už nerečnite," žobrák ich postrčil do lúča a v tom momente boli fuč, "snáď sa im to podarí..." pomyslel si.

Neželaní cudzinci

"Kde to sme? Čo je to za dieru?" čudoval sa, "pár domov len tak tak pozbíjaných aby sa nepovedalo, nikde žiadny obchod, všade mŕtvo... Jednoducho hrôza. Tipujem, že aj keď niekomu zaklopeme, tak buď nám neotvoria alebo nás pošlú kadeľahšie."

"Tiež mám taký pocit, David."

"Lenže ak chceme zistiť, kde sme, budeme musieť ísť niekomu zaklopať. Nevidím tu žiadnu tabuľu s nápisom respektíve názvom mesta alebo osady."

"Veru je smutné, kam sme sa to dostali," podotkla Belle.

"Áno, v tom máš pravdu, ale nemôže sa zdržiavať takýmito vecami. V prvom rade musíme zistiť prečo sme práve tu a kde sa nachádzame."

"Hej, hej, hej," prikývla. Ako sa prechádzali pomedzi akože domy odrazu ich niekto zastavil... Bol to chlapík priemerne vysokej postavy s hnedými očami a čiernymi vlasmi. Na sebe mal modrú košeľu, biely kabát, šedé nohavice a červené topánky s ostrohami.

"Kto ste? Nepoznám vás?" pozrel sa na nich prekvapene.

"Sme len úbohí turisti, ktorí sa stratili." odpovedal mu David.

"Ako by som vám mohol pomôcť? Kam máte namierené?"

"To keby sme vedeli..."

"Ale ja viem!"

"Kam Isabelle?"

"Nevyzerá tá budova na rohu ako kaviareň?"

"Áno, máte pravdu mladá slečna," odpovedal chlapík.

"David, pôjdeme tam?" iskričky v jej očiach hovorili za všetko.

"Dobre. Poďme," spravili pár krokov a vkročili do kaviarne, kde sadli si za najbližší voľný stôl. O chvíľu nato prišla obsluha...

"Dobrý deň, čo si prajete?"

"Poprosím Vás jedno cappuccino. A ty by si mala na čo chuť?"

"Poprosila by som si nejaký zákusok a k tomu ovocný čaj."

"V poriadku," čašník si to zapísal a šiel do kuchyne. Približne za päť minút sa vrátil späť, "otázka. Aký zákusok by ste chceli?"

"Poprosila by som veterník."

"V poriadku. O chvíľu som naspäť."

"Vďaka," pousmiala sa. Skôr ako by človek povedal švec, čašník bol naspäť aj so zákuskom.

"Nech sa páči. Váš zákusok a čaj madam. A pre Vás pán, čaj."

"Ďakujeme pekne."

"Hm... Nejako sa mi to tu nepáči."

"Ako to myslíš David?"

"Je tu príliš málo zákazníkov na to aký je deň a čas. Sobota poobede a nikto tu nie je? To príde ako nezmysel."

"Podľa mňa príliš špekuluješ. Možno sa im dnes nechcelo sem chodiť."

"No neviem..."

"Prečo hneď musíš byť taký podozrievavý?"

"Čo ja viem. Jednoducho sa mi to tu nezdá," zatiaľ čo sa rozprávali do kaviarne vstúpili dvaja muži a žena, ktorí si to vybrali rovno k baru.

"Zdravím, jeden gin," povedala žena.

"Chlapi, čo si dáte?" spýtal sa barman.

"To isté."

"Hneď to bude," barman vybral z poličiek tri štamprlíky, položil ich pred nich a nalial im čo si žiadali. "Nech sa páči, vaše giny."

"Vďaka."

"Inak všimla si si tých dvoch, keď sme sem prišli?"

"Všimla. Niečo sa ti na nich nezdá?"

"Podľa mňa sú to cudzinci," zamyslene pozrel smerom k nim.

"Možno máš aj pravdu. Tiež som ich tu ešte nevidela. Poďme sa im predstaviť."

"Ako povieš," mrkol na ňu jeden z nich.

"Dobrý deň, ako sa máme?"

"Celkom dobre. A čo Vy mladá slečna?"

"Nejako sa to dá."

"Ste tu noví, že?" spýtal sa jeden z nich.

"No sme," odpovedala pohotovo Belle.

"Aha. Lenže v tom je problém."

"Prečo? Veď nerobíme žiadne problémy. Prišli sme normálne do kaviarne," odpovedal David.

"To je síce pekné, ale mňa a mojich chlapcov to nezaujíma. Takže buď sa odtiaľto čím prv spakujete alebo to vyriešime inak."

"Pod akým pojmom si mám vysvetliť slovo inak," pozrel na ňu celý vysmiaty.

"Tebe to príde vtipné? Okey," žena pozrela von oknom a naspäť k Davidovi a povedala, "neviem prečo si si zo mňa musel uťahovať a hlavne keď ste cudzinci. Neznášam cudzincov! Inak... Tie rečičky ťa budú niečo stáť."

"Dvadsať dolárov?" naďalej si z nej uťahoval.

"Peniaze? Na tie ti kašlem. Vy dvaja pôjdete s nami a hotovo!"

"Ako nás chceš k tomu prinútiť?" spýtala sa Isabelle.

"Jednoducho," žena luskla a razom sa spoločne vyparili od stola.

"Kde sme?! A prečo sme priviazaní o stoličky?!"

"Psst. Tichšie. Čítam knihu... Nerušte ma," odvetila im.

"Chcem vedieť vysvetlenie!" rozčuľoval sa David.

"Za chvíľu príde... Neboj," zasmial sa jeden z chlapov.

"Už asi ide," Isabelle započula praskanie drevených trámov na podlahe. Do miestnosti vkročil chlap v kovbojskom klobúku.

"David Brooks!" nadšene zvolal. "Som rád, že sa opäť stretávame."

"Veliteľ! Ako sa máme? Dúfam, že dobre," uškrnul sa Brooks.

"Výborne! Hlavne, keď ťa vidím spútaného. To je tak skvelý pocit, že si to ani nevieš predstaviť."

"V tom máš pravdu, že neviem. Práve prežívam pocit tiesne. Vieš ako."

"Neviem a je mi to úplne fuk."

"Hej veliteľ!" zvolala naňho žena.

"Čo sa deje Emberly?" veliteľ sa otočil a...

Uväznení

"To snáď nie... Prečo si to urobila?!!"

"Neviem... Možno ma už omrzela spolupráca s nimi. Dokonca aj s tebou. Viem, že boli dobrí, ale aj tak sa mi málili. Musela som ich zabiť," mykla plecami. "Teraz si na rade ty. A vy dvaja tiež."

"No... No... P... Počkaj. A... Ako to myslíš?" koktal veliteľ.

"Jednoducho. Zabijem vás a bude vybavené."

"Ale... ale... Aké máš reči a tá tvoja sebaistota. Neuveriteľné. Závidím ti to všetkými desiatimi. Naozaj."

"Ha, ha, ha. Si vtipný. Vôbec ma nezaujíma čo hovoríš, ale že vôbec."

"Veď v poriadku. Len aby si na toto nedoplatila. Nikdy nevieš na koho môže prísť."

"Máš pravdu David, ale to je asi všetko. Ani ozbrojený nie ste. Takže vieš čo mi môžeš..." smiala sa Emberly.

"Viem... Nič," odpovedal so stoickým pokojom v hlase.

"Už rozumiem. Toto je tvoja taktika."

"Aká taktika?" pozrel sa na ňu s čudným výrazom v tvári.

"Tváriť sa, že nič a potom odrazu udrieť."

"Ty už naozaj nevieš čo by si povedala," krútil hlavou, "nás dvoch ste priviazali, tak ako by som mohol niečo vymyslieť."

"Súhlasím," prikývol veliteľ.

"Naozaj. Máš pravdu. Ale aj napriek tomu si myslím, že nechať ťa spútaného je dobrá vec. Teda pre mňa."

"Ten strach, ktorý máš zo mňa je z teba cítiť na míle ďaleko."

"Eh. Eh. To ti ako napadlo? Ako si na to prišiel?" pozrela naňho so smiechom v očiach.

"Nevieš čo máš robiť, tak sa vyhrážaš, že nás zabiješ. Smutné..." Emberly sa postavila za Davida a spoza chrbta vytiahla dýku. Už, už, sa mu chystala podrezať krk, keď v tom momente niekto vyrazil dvere na stanici, "čo sa to deje?! Idem sa tam pozrieť a ani sa nehnite," zazrela po nich.

"V poriadku Emberly," keď prešla do hlavnej miestnosti, zostala stáť ako prikovaná... "Ale vás tu je! To je zaujímavé... Kto ste? Respektíve dúfam, že nie ste tí, čo si myslím..." srdce jej búšilo ako divé.

"Zatýkame Vás, Emberly Ramirez."

"Za čo ma chcete zatknúť?"

"Za vraždu, krádeže a neoprávnené manipulovanie s časopriestorom."

"Aha. Odkiaľ ste zobrali všetky tieto obvinenia?"

"Rátali sme s tým, že budete klásť odpor. Nevadí. Je tu veliteľ?"

"Aký veliteľ? Veď vy ste predsa veliteľ."

"Srandy, srandy. Rozumiem... Ale teraz vážne. Keď sa nám dobrovoľne odovzdáte bude to jednoduchšie."

"Vy si myslíte, že som taká sprostá a nechám si porúčať nejakými... Ani to neviem nazvať, že čo."

"Aha takže slečna chce zo seba robiť dôležitú a príliš múdru. Okey. Keď si údajne taká múdra, tak si mala vedieť čo robíš. A to, že porušuješ nariadenia a takisto, že vraždiť sa nemá."

"To prvé by som brala ale to druhé ani náhodou! To je čisté klamstvo. Hodili to na mňa!"

"Kto?" zasmial sa jeden z nich.

"Keby som to vedela, rada by som vám to povedala."

"Kde je ten... ten nešťastník?"

"Myslíte veliteľa?"

"Uhádli sa," prikývol jeden z nich.

"Je mojím väzňom. Poďte za mnou. Zavediem vás za ním," keď vkročili do miestnosti, kde väznila okrem neho aj Davida s Bellou, nikto tam nebol...

"Ja krava! Ako som mohla byť taká naivná?... Ako som len mohla myslieť, že mi nezdrhnú?... A Brooks... Ach... šľak ma trafí."

"Čo teraz slečna Ramirez? Predsa Vám budeme musieť nasadiť želiezka."

"Počkať, počkať, vidíte tam?"

"Kde?" spýtali sa jej.

"Tam v rohu je nejaký lístok," Emberly spravila pár krokov a opatrne ho zodvihla. Keďže bol napoly prehnutý roztvorila ho a začala čítať.

"Ak nás nebodaj chcete hľadať, bude to zbytočné. Pravdepodobnosť vášho úspechu sa už teraz rovná nule. Pôjdete sami proti sebe. Nikdy nás nedostane, pretože nepríde na to kde sa budeme nachádzať."

"A je tam aj podpis?"

"Nie. Tým pádom mi je jasné kto to písal..."

"Kto?" spýtal sa jej jeden zo strážcov.

"David Brooks. Musíme ísť rýchlo za nimi," zatiaľ čo sa Emberly a strážcovia času chystali nájsť ich, Davidovi a tým dvom sa podarilo ukryť.

"Kde to sme? To je šopa? Dobre vidím?"

"Hej Belle, dobre vidíš."

"David prečo sme práve tu?"

"Môžem Vám len povedať, že mi nič lepšie nenapadlo."

"Okey, dobre, v poriadku," niekto odrazu potichu otvoril dvere.

"Haló! Je tu niekto? Nič tu nevidím. Ak tu niekto je, nech vyjde von. Nemusíš sa báť. Nič sa ti nestane."

"Ako ti to máme veriť?" ozvalo sa z tmy.

"Pretože vám chcem pomôcť."

"No dobre..." David, Isabelle a veliteľ vyšli von.

"Ach... To je svetla."

"Máš pravdu Belle," veliteľ súhlasil s ňou.

"Vidíte niekde toho človeka?" spýtal sa veliteľ.

"Ehm, ehm," ozvalo sa za ich chrbtami. V momente sa otočili.

"Tak teba sme tu nečakali..." povedala Isabelle.

Vita, Ignis, Terram

"Prekvapení, že? Nečakali ste ma. Priznajte to."

"To je pravda. Ozaj sme s tebou nerátali. Neber to v zlom."

"V pohode Isabelle. Chápem vaše prekvapenie."

"No to som rada, ale prečo si tu? Ako si nás našiel?"

"Dobrá otázka Belle. Ani sám neviem. Bola to trochu náhoda."

"Náhoda?" pozrel začudovane Dave.

"Vieš cestovať v čase, že?"

"Áno, Isabelle. Vedel by som sa sem dostať aj inak, ale rozhodne by to trvalo oveľa dlhšie. A tohto tu máte prečo?"

"Ty poznáš veliteľa?" spýtal sa Dave.

"Poznám."

"Mám na teba otázku."

"Počúvam ťa Belle."

"Takže ty si to celý čas len hral, že si žobrák. Mám pravdu Aaron?"

"V podstate áno." "Čo presne znamená v podstate? Priblíž to."

"To je moje maskovanie. Ani zďaleka nie som žobrák."

"Tak čo presne si?" opýtal sa ho veliteľ.

"Som agent - cestovateľ v čase, ktorý bol poverený dohliadať na Davida Brooksa."

"A už len kým a na čo?" zasmial sa David.

"Samotným Williamom Howardom Taftom."

"Kto je to?" opýtala sa Davidova sprievodkyňa.

"To je náš súčasný prezident. Teda bol..."

"Ako to myslíš, že bol?"

"Prednedávnom zomrel."

"Ako to, že zomrel?"

"Normálne. Na starobu."

"Počkaj... Ako dlho potom cestujem časom? Normálne ma táto správa zarazila," David zamyslene a zároveň prekvapene pozrel na Aarona. "Tri roky."

"Čože? Aké tri roky? Neverím. To musí byť výmysel."

"Niečo ti ukážem," Aaron sa začal prehrabávať vo vreckách. Chvíľu mu to trvalo, ale nakoniec našiel čo hľadal. "Mám to!"

"To je lupa? Načo ti to je? Nechápem."

"Hneď ti to rád vysvetlím David," uškrnul sa, "poď bližšie," Dave opatrne podišiel bližšie, "vidíš tú prasklinu?"

"Áno. A čo s ňou?"

"Jemne po nej ťukni," Brooks len nechtom po nej ťukol a lupa zmizla, "čo sa stalo?"

"Vydržte chvíľu." zrazu sa pred nimi zjavil obrovský chrám, ktorý vyšiel z hmly a bol celý zo skla.

"Wau! To je super!" všetci traja otvorili ústa a zostali v nemom úžase.

"Akože mi chceš povedať, že to vidíme len my?"

"Presne tak Isabelle."

"To je sranda," zasmial sa veliteľ.

"Nech sa páči. Môžete vstúpiť dnu," spravili pár krokov a boli v chráme.

"Veď tu nič nie je," ozval sa Dave.

"Presne. Kde sú lavice? Kde je oltár? Kde sú nejaké obrazy svätých?" pridala sa Belle.

"Áno, presne toto som čakal. Tieto klasické otázky, že kde to je. Ono to tu jednoducho nie je. Lebo toto nie je chrám ako si myslíte."

"A čo to potom je?" opýtal sa veliteľ.

"Dalo by sa to nazvať aj skrýšou."

"Vidíte tam na konci?"

"David, kde?"

"Tam pod oknom. Niečo tam je. Ozaj," veliteľ a Isabelle sa pozreli smerom pod okno a naozaj tam niečo bolo.

"Čo tam je?" spýtali sa všetci traja.

"Je tam jedna veľmi zaujímavá vec. Viac nepoviem," podišli k oknu a tam na podlahe ležala kniha v koženom obale.

"Aká pekná knižka. A je veľká a ťažká. Uf. Naozaj ťažká," zotrel si pot z čela. "Len jej chýba názov."

"Ehm... Ehm..." zakašľal Aaron.

"Čo sa deje?"

"David, pozri sa poriadne. Ale naozaj."

"Stále nič nevidím."

"Ty si naozaj taký... Alebo to len hráš?"

"Aha! Už som si spomenul. Čierna kožená kniha. Ak si dobre pamätám bol na nej nadpis. Dokonca zlatým písmom. Nuž neviem aký. I keď počkať... Na niečo som si teraz spomenul."

"Spomenul si si na názov?"

"Veru že Aaron. Spomenul. Je to Vita, Ignis, Terram."

"Nerozumiem tomu."

"Nevieš čo to znamená?" začudovane sa pozrela Belle.

"Viem čo tie slová znamenajú. Ale mňa skôr zaujíma význam tohto spojenia." žmurkol veliteľ.

"To ti neviem povedať. Zatiaľ," pozrel sa naňho David.

"Tak tým to si nám veľmi nepomohol," podotkol Aaron.

"Asi mi niečo napadlo!" zvolal Brooks.

"Počúvame." "Takže za terram, čiže zem, môžem považovať aj túto podlahu na ktorej práve stojím. Vita, čiže život, to som ja. A ignis, čiže oheň, ten viem vyčarovať."

"Ale stále nerozumiem princípu."

"Hneď sa to dozvieš veliteľ." odpovedal mu David. Postavil sa do stredu chrámu, pozrel sa najprv na Aarona, potom na Isabelle a veliteľa a následne luskol prstami. Okolo neho sa vytvorila ohnivá kupola. Aaron, Isabelle a veliteľ len pozerali čo sa deje. Výrazy ich tvárí boli z veľkej časti nechápavé a zároveň neveriace.

"Čo tam tak stojíte. Poďte sem," volal na nich.

"Aby sme zhoreli?"

"Ani náhodou. Verte mi."

"Počujete ten hluk zvonku?"

"Áno, Aaron."

"Znie to ako výstrely..."

"Naozaj!" prikývol veliteľ. Síce s veľkými obavy a veľmi opatrne sa predsa len odvážili skočiť za Davidom. V tom momente sa z kupoly stal ohnivý vír, ktorý sa spolu s nimi vyparil.

"Do kelu! Prišli sme neskoro."

Stará známa

"Kde sme? Aká je doba? Čo tu robíme? Prečo sme práve tu?"

"Pŕ, pŕ. Spomaľ sa Isabelle. Veľmi rád ti to vysvetlím. Sme v roku 1910 a nachádzate sa v mojej izbe," Davidova izba nebola nič moc. Posteľ vedľa ktorej bol šuplík, na ňom lampa, nad posteľou okno s dreveným rámom, ktorého pánty držali len silou vôle. Farba stien bola tradične biela a podlahu tvorili drevené parkety.

"Máš zaujímavú izbu," poznamenal veliteľ.

"Dúfam, že si to myslel ironicky? Či?" pousmial sa David.

"V jednoduchosti je krása." odpovedal.

"Áno, aj v tom štvorcentimetrovom prachu?"

"To si nevšímajte. Dlho som tu nebol. Keď cestuješ v čase nemáš čas riešiť nejaký prach, pavučiny a podobne. Radšej by sme sa mohli venovať tomu prečo sme tu. Čo vy na to?"

"Dobre. V poriadku," zasmiala sa Isabelle.

"Belle, nerob. Nesmej sa. Rozmýšľam."

"Nad čím presne?" opýtal sa veliteľ. David len mlčky stál a nereagoval. Po chvíli sa začal prehrabávať v šuplíkoch.

"Kam som to do čerta dal?! Ach... Prečo si tu vždy musím spraviť taký neporiadok?! Potom neviem nič nájsť. Joj!" Neveriacky krútil hlavou nad samým sebou.

"Čo presne hľadáš?" vyzvedala.

"Jednu vec. Len si už teraz neviem spomenúť čo presne. Už som prehľadal všetky šuplíky a nič. Hm. Ako to chcem vymyslieť i bez toho. To veru netuším."

"Aha, tak to je úžasné. Lepšie to už ani byť nemôže," ironicky zareagovala. "Už asi viem kde ju hľadať! Jasne..."

"Kde?" hľadeli naňho.

"Poďte za mnou," zišli po schodoch a vybrali sa von do mesta.

Mesto bolo "prezlečené" do jesenného šatu. Všade boli popadané žlto - zelené, zlatisté a červené listy. Okrem toho fúkal neskutočný vietor, ktorý dopĺňal hustý dážď.

"Kam nás to vedieš v tomto nečase?" spýtal sa Aaron.

"Do múzea. Teda... Respektíve... Neviem..."

"Čo sa deje? Prečo koktáš?" čudovala sa.

"Počkať. Aaron, nehovoril si náhodou, že cestujem už tri roky?"

"Áno."

"Uhm. Takže oni ho zbúrali a nahradili starožitníctvom. To sa mi len sníva!"

"Nie, nesníva. Čo by sa malo nachádzať v tom starožitníctve?"

"Dobrá otázka veliteľ! Ten predmet môže rozhodnúť o našej budúcnosti. Takže je veľmi dôležité aby som sa k nemu dostal."

"Tomuto už rozumiem," prikývol.

"Viete čo?"

"Nie David, nevieme."

"Poďme sa tam pozrieť."

"Dobre," súhlasili s jeho nápadom.

Prešli pár metrov a razom boli v starožitníctve. Ale veľmi veľa vecí tam nebolo. Nachádzalo sa tam zopäť hodín z viktoriánskej doby, desať šablí z čias Turko - Tatárskych bojov a vlajka z čias Francúzskej revolúcie. Samozrejme všetko bolo zaprášené.

"Dobrý deň!" predstavili sa.

"Dobrý, dobrý," odzdravil sa chlap stojaci za stolom. Bol to šedivý chlapík v okuliaroch a bielej košeli s kravatou, "môžem sa opýtať čo si prajete?"

David podišiel k pultu.

"Hľadám niečo. Ale sám presne neviem čo. Neviem si spomenúť."

"Ale ja viem!" ozvalo sa spoza obchodníka.

"Kto si? Ukáž sa!" zvolal David.

"Zdravím vás vospolok!" spoza obchodníka vyšla známa tvár.

"Emberly! Čo tu chceš?"

"Ja nič, ale ty tu niečo chceš. A tuším aj čo!"

"No povedz," Dave jej odvetil s úplným pokojom v hlase. Ona zatiaľ spoza pultu vytiahla ďalekohľad.

"Toto! Mám pravdu?" škodoradostne sa zasmiala.

"Áno."

"Ako povieš," Emberly nečakane vytiahla aj zbraň a štyrmi ranami sa postarala o predavača, Isabelle, Aarona a veliteľa.

"Čo si to spravila?!!"

"Nič. Len som im to napálila priamo do srdca. Zbytočne ich budeš skúšať oživiť. Sú mŕtvy. Tentoraz budú tvoje kúzla na nič," rehotala sa.

"Ty... Ja ťa..."

"Zabiješ? Poď si po mňa!" David ju chytil pod krk a v tom momente otočila ďalekohľadom, pretože aj ona veľmi dobre vedela, že sa dá vďaka nemu cestovať v čase. A odrazu ich nebolo.

"Kde sme to? Čo sú toto za jamy..." hľadel prekvapene.